Završen projekat "Podrška nacionalnim institucijama u prevenciji diskriminacije u Crnoj Gori" – PREDIM\nDatum objave: 16.03.2018 22:02 | Autor: PR služba\nMinistar za ljudska i manjinska prava Mehmed Zenka, danas je govorio na konferenciji povodom završetka projekta Podrška nacionalnim institucijama u prevenciji diskriminacije u Crnoj Gori – PREDIM, koja je održana u Podgorici. U okviru ovog projekta za Ministarstvo za ljudska i manjinska prava implementirane su aktivnosti koje su doprinjele razvoju i implementaciji strateškog i zakonodavnog okvira.\nMinistar Zenka je zahvalio Evropskoj komisiji koja je finansijski podržala ovaj projekat i programskoj kancelariji Savjeta Evrope koja ga je sprovodila u Crnoj Gori.\nOn je naglasio da je Vlada Crne Gore posvećena kreiranju i implementaciji politika za zaštitu ljudskih i manjinskih prava, kao i za zabranu od diskriminacije, te da u Crnoj Gori postoji veoma dobar zakonodavni i institucionalni okvir u toj oblasti.\nPodsjetio je da je izmenjen i dopunjen Zakon o zabrani diskriminacije u skladu sa evropskim standarima, da je novi Zakon o zabrani diskriminacije lica sa invaliditetom, kao i da je izmjenjen i dopunjen Zakon o manjinskim pravima i slobodama, koji je usaglašen sa preporukama Venecijanske komisije.\nTakođe je ukazao, da je usvojena i Strategija za zaštitu lica od diskriminacije i promociju jednakosti za period 2017-2021, za koju je upravo kroz PREDIM projekat obezbijeđena ekspertska podrška.\nNaglasio je da Ministarstvo za ljudska i manjinska prava, primjenjuje politike zabrane diskriminacije kroz poštovanje ljudskih prava svih, uz poštovanje međunarodnih standarda, i da kroz razne aktivnosti informiše i edukuje širu javnost i podiže svijest različitih ciljnih grupa o problemima koji se tiču diskriminacije.\nMinistar je saradnju sa programskom kancelarijom Savjeta Evrope u Crnoj Gori ocijenio jako dobrom I istakao da je projekat PREDIM dao veoma značajan doprinos aktivnostima i politikama Ministarstva, u oblasti zaštite ljudskih i manjinskih prava i u oblasti zabrane diskriminacije.\n„Naša saradnja je bila partnerska i okrenuta postizanju kvalitetnih rezultata, i samim tim uspješna.” kazao je ministar Zenka.\nMinistar Zenka je rekao da je zabrana diskriminacije cilj i jedan od temelja svakog demokratskog društva, te da će Vlada Crne Gore nastaviti da kroz zakonski okvir, i djelotvorne institucionalne mehanizame sprovodi politike u tom cilju, uz punu posvećenost evropskim standradima.\nOn je izrazio uvjerenje da ćemo i u budućem periodu imati podršku Evropske komisije, Savjeta Evrope kao relevantne organizacije u oblasti zaštite manjinskih prava, i svih ostalih međunarodnih institucija, sa kojima je u prethodnom periodu ostvarena veoma dobra saradnja.


25.11.2015 u 12:11\nZaplenjeno 1,6 tona duvana\nPrilikom redovne patrolne delatnosti pripadnici Ministarstva unutrašnjih poslova u Sremskoj Mitrovici su, na lokalnom putu u okolini grada, zaplenili 1.620 kilograma suvog duvana u listu i zatekli četiri osobe koje su ga prebacivale iz kamiona u kombi, saopšteno je iz MUP-a Srbije. Vrednost duvana, bez potrebne dokumentacije, procenjuje se na oko 650.000 dinara. Policija je privremeno oduzela teretni kamion i kombi osumnjičenih osoba i njihove saobraćajne dozvole. Zbog postojanja osnova sumnje da su izvršili krivično delo nedozvoljena trgovina, protiv četiri osobe biće podneta krivična prijava, nadležnom tužilaštvu, u redovnom postupku, navodi se u saopštenju.\n01.10.2015 u 11:00\nU novoj srpskoj aferi u vezi sa prisluškivanjem još se ne zna ko je i po čijem nalogu prisluškivao Bojana Pajtića, ili da li ga je neko uopšte prisluškivao, ali je ceo slučaj pripao arsenalu argumenata u prilog vanrednim republičkim izborima. Mada je premijer Aleksandar Vučić u Strazburu rekao da će na odluku o raspisivanju vanrednih izbora uticati ozbiljne stvari, a ne političke manipulacije i besmislice – a prethodno je „političkim igrarijama” nazvao slučaj prisluškivanja – ovakve afere prave atmosferu zbog koje naprednjaci kažu da žele na izbore.\n08.01.2015 u 11:00\nMUP: Rekordna zaplena 1.338 tona duvana - 12 uhapšenih\nBEOGRAD – U akciji policije, Bezbedonosno informativne agencije i Poreske uprave zaplenjeno je rekordnih 1.338 tona duvana i uhapšeno 12 osoba koje su ostvarile protivpravnu imovinsku korist veću od 490 miliona dinara.\nVišestruka šteta višegodišnjeg sudskog spora\nNiš – Jedna sudska odluka izazvala je veliki protest proizvođača duvana na jugu Srbije. U niškom Apelacionom sudu presuđeno je da pedesetak proizvođača duvana mora da plati milionske iznose kompaniji „Filip Moris” za preuzetu, a neplaćenu opremu i mehanizaciju. „Duvandžije” iz okoline Niša, Merošine, Žitorađe i drugih mesta i gradova u dolinama Južne Morave i Toplice smatraju da su...\n14.04.2014 u 09:59\nUdvostručen šverc sirovog duvana\nU Srbiji su u poslednje dve godine gotovo udvostručeni šverc i preprodaja sirovog duvana, pokazuje statistika MUP-a Srbije. Policija je prošle godine zaplenila 13 tona, a 2012. godine oko sedam tona sirovog duvana, navedeno je u izveštaju MUP-a Srbije, koji je dostavljen „Politici”. Tokom prošle godine zaplenjeno je i 29.546 boksova različitih vrsta cigareta. Vrednost oduzetih cigareta i sirovog...\n08.03.2014 u 12:30\nŠverc duvana košta 200 miliona evra\nBudžet Srbije je, zbog šverca duvana, u toku prošle godine izgubio čak 200 miliona evra, procenjuju najveći proizvođači cigareta u našoj zemlji. Da bi se bolje shvatilo o kom iznosu je reč možda nam najbolje može pokazati podatak da se primenim solidarnog poreza na plate iznad 60.000 dinara u javnom sektoru očekuje ušteda ne veća od 150 miliona evra. Ili, tih 200 miliona evra je nešto manje od...


Pioneer AV risiver VSX-932-B cena, cene Srbija, prodaja Beograd Novi Sad Niš\nPioneer AV risiver VSX-932-B cene\nEPonuda nije internet prodavnica već Vam omogućava da brzo i lako nađete Pioneer AV risiver VSX-932-B po najjeftinijoj ceni. Naš cilj je da kupci budu što bolje informisani o ponudi Pioneer AV risiver VSX-932-B na tržištu Srbije. Vrlo lako nalazite željeni proizvod za kategoriju Risiveri/Tjuneri cene, ne morate da lutate od sajta do sajta za Pioneer Risiveri/Tjuneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pioneer AV risiver VSX-932-B sa PRODAVCEM. EPonuda ne može da garantuje potpunu tačnost specifikacije i slika za Pioneer AV risiver VSX-932-B. Pre kupovine, podatke za Pioneer AV risiver VSX-932-B proverite na sajtu PROIZVOĐAČA.


Energyobserver - LUKAŠENKA OČEKUJU SANKCIJE NAKON 'OTIMICE' RAJANEROVOG AVIONA\nBeloruske vlasti su 23. maja uhapsile novinara Ramana Protaseviča, pokretača onlajn kanala ključnog za razmenu informaciju među protivnicima predsednika Aleksandra Lukašenka, nakon što je avion u kojem je bio preusmeren na Minsk zbog pretnje bombom. Kasnije se pokazalo da bombe nije bilo.\nProtaseviču, koji je ranije pobegao iz Belorusije u Poljsku, preti kazna zatvora do 15 godina.\nLideri EU i NATO su osudili postupak beloruskih vlasti koje su uhapsile opozicionog aktivistu i novinara Protaseviča.\nNemačka je zatražila "hitno objašnjenje" od Belorusije o presretanju aviona u kojem je bio Protasevič i njegovom hapšenju.\n"Velika Britanija je zabrinuta zbog izveštaja o hapšenju novinara Romana Protaseviča i zbog okolnosti pod kojima je njegov avion sleteo u Minsk. U kontaktu smo sa našim saveznicima. Ova ekstravagantna akcija Lukašenka imaće ozbiljne posledice", naveo je Rab na Tviteru.\nPoljski premijer Mateuš Moravjecki nazvao je hapšenje Protaseviča "činom dežavnog terorizma".\n"Najstrože osuđujem hapšenje Romana Protaseviča od beloruskih vlasti nakon otmice putničkog aviona Rajanera. To je čin državnog terorizma", naveo je Moravjecki na Tviteru.\nRusija je ocenila da su "šokantne" optužbe Zapada na račun Minska vezane za preusmeravanje aviona u kojem je bio beloruski opozicioni aktivista i novinar Romana Protasevič.


Suslovski Rašin: Podsticati preduzetništvo i razvijati proizvodnju - CdM\nSuslovski Rašin: Podsticati preduzetništvo i razvijati proizvodnju\nGrađanin može dostojanstveno živjeti i biti ponosan ukoliko mu država svojom politikom omogućava da radi i poslovno napreduje, izjavila je danas Sanja Suslovski Rašin iz Hrvatske reformske stranke Crne Gore, ističući da se moraju podsticati preduzetništvo i proizvodnja.\n“Crnogorska ekonomija treba da bude izvozno orijentisana, te da i kroz mala i srednja poduzeća dodatno izvozi domaće poljoprivredne proizvode. Zato ćemo podsticati osnivanje malih i srednjih poduzeća, jer su prilagodljivija promjenama, pa samim tim i produktivnija i inovativnija”, poručila je.\nZato je, dodaje Suslovski Rašin, uz turizam, kao jednu od najvažnijih grana privrede, neophodno je razvijati i proizvodnju kroz različite oblike preduzetništva.\n“Veoma je važno promovisati kupovinu domaćeg proizvoda, ali na način da se veliki trgovački lanci pravilno usmjere. U ovom dijelu su određivanje i kontrola cijena nužna predispozicija smanjenja uvoza i podsticanje kupovine domaćih proizvoda”, naglasila je.\nSuslovski Rašin je kazala i da Crna Gora ne može biti samo potrošačko, već društvo koje mora i da zarađuje.\n“Samo mudrim odlukama možemo osnažiti privredu. Zato, ulažimo pametno, kako bismo kvalitetnije živjeli sada, a naredne generacije u budućnosti. Naš primarni cilj je razvoj privrede, koja će dovesti do porasta životnog standarda i stabilne socijalne politike”, poručila je Suslovski Rašin.\nTagsekonomija Hrvatska reformska stranka HRS preduzetništvo proizvodnja Sanja Suslovski Rašin


Jedna od naučnica istraživačkog tima tokom ispitivanja probne vakcine ChAdOx1 (Foto: Reuters)\nJedna doza probne vakcine ChAdOk1 nCoV-19 protiv SARS-CoV-2, virusa koji uzrokuje Kovid 19, zaštitila je šest majmuna od zapaljenja pluća koju uzrokuje virus, objavili su Nacionalni instituti zdravstvenih naučnika i saradnici Univerziteta u Okfordu, preneo je američki Nacionalni institut za zdravlje na svojoj internet stranici.\n“Istraživači su podatke do kojih su došli, pre objave u štampanoj verziji, objavili na linku bioRkiv. Njihovi zaključci još nisu prošli recenziju – ali se javno dele da bi se pomogao zajednički odgovor zdravstva na Kovid 19. Na osnovu utvrđenih podataka u Velikoj Britaniji je 23. aprila, sa zdravim dobrovljcima, počela prva faza ispitivanja vakcine”, navodi se na internet stranici američkog Nacionalnog instututa za zdravlje.\nVakcinu ispituju i razvijaju stručnjaci Džener instituta na Univerzitetu u Oksfordu. U svojim istraživanjima koriste adenovirus šimpanze koji nisu replicirali kako bi izazvali da SARS-CoV-2 protein proizvede imuni odgovor.\n“ChAdOk1 koristi se za razvoj testnih vakcina protiv nekoliko patogena, uključujući i koronavirus koji izaziva respiratorni sindrom Bliskog Istoka (MERS). Naučnici su brzo svoja istraživanja prilagodili SARS-CoV-2 – kada su se pojavili prvi slučajevi Kovida 19. Utvrdili su da vakcina brzo proizvodi imunološke odgovore protiv SARS-CoV-2 kod miševa i majmuna. Potom su učinak testne vakcine ispitali i na majmunima u laboratoriji Nacionalnog instituta za alergije i zarazne bolesti u Roki mauntinu u Hamiltonu u državi Montana”, navedeno je u tekstu.\nStanje šest životinja koje su primile probnu vakcinu 28 dana pre nego što su zaražene SARS-CoV-2, upoređeno je sa stanjem tri kontrolne životinje koje nisu primile vakcinu.\n“U plućima vakcinisnih životinja nije bilo znakova replikacije virusa, zabeležen je nizak nivo respiratornih bolesti, kao i oštećenja pluća - u poređenju sa životinjama sa čijim stanjem je vršeno poređenje”, saopštio je američki Nacionalni institut za zdravlje.\nTa ustanova navela je da je Univerzitet u Okfordu sklopio partnerstvo sa globalnom biofarmaceutskom kompanijom AstraZeneca, čije je sedište u Velikoj Britaniji, radi nastavka razvoja, proizvodnje i potencijalne distribucije vakcine.\nFilmovi o zarazama i virusima - hit na servisima za strimovanje


— Izaberi mesec —\nU subotu, 23. aprila, na Trgu slobode, u pešačkoj zoni, prikupljamo potpise za podršku osobama sa dijabetesom. Pozivamo sve Novosađane da posete naš štand u periodu od 11.55 do 16h, daju svoj glas za zdravlje i pomognu da ukažemo nadležnim institucijama na probleme sa kojima se oboleli svakodnevno suočavaju. Potrebna vam je samo dobra volja i jedan minut vremena. Osobama sa dijabetesom je potrebno više tračica za merenje šećera u krvi, više pedijatara endokrinologa za rad sa decom i bolja terapija tipa 2 dijabetesa. Pored prikupljanja potpisa, na štandu Dijabetološkog saveza Srbije, svi zainteresovani građani moći će i da dobiju individualnu procenu rizika za nastanak tipa 2 dijabetesa i izmere šećer u krvi. Osoba sa dijabetesom je preko 700.000 u Srbiji, a mi želimo da sakupimo 5.000 potpisa. Dokažimo da mislimo i na druge ljude oko sebe! #SiguranGlas #GlasajZaZdravlje\tŠabac, 18.04.: podrška osobama sa dijabetesom\nU ponedeljak, 18. aprila, u pešačkoj zoni ispred stare Robne kuće, na samom početku Karađorđeve ulice, prikupljamo potpise za podršku osobama sa dijabetesom. Pozivamo sve građane Šapca da posete naš štand u periodu od 11.55 do 16h, daju svoj glas za zdravlje i pomognu da ukažemo nadležnim institucijama na probleme sa kojima se oboleli svakodnevno suočavaju. Potrebna vam je samo dobra volja i jedan minut vremena. Osobama sa dijabetesom je potrebno više tračica za merenje šećera u krvi, više pedijatara endokrinologa za rad sa decom i bolja terapija tipa 2 dijabetesa. Pored prikupljanja potpisa, na štandu Dijabetološkog saveza Srbije, svi zainteresovani građani moći će i da dobiju individualnu procenu rizika za nastanak tipa 2 dijabetesa i izmere šećer u krvi. Osoba sa dijabetesom je preko 700.000 u Srbiji, a mi želimo da sakupimo 5.000 potpisa. Dokažimo da mislimo i na druge ljude oko sebe! #SiguranGlas #GlasajZaZdravlje\tKragujevac, 11.04.: podrška osobama sa dijabetesom\nU ponedeljak, 11. aprila, u pešačkoj zoni u Ulici Kralja Aleksandra I Karađorđevića, prikupljamo potpise za podršku osobama sa dijabetesom. Pozivamo sve građane Kragujevca da odvoje malo vremena i posete naš štand u periodu od 11.55 do 16h, daju svoj glas za zdravlje i pomognu da ukažemo nadležnim institucijama na probleme sa kojima se oboleli svakodnevno suočavaju. Potrebna vam je samo dobra volja i jedan minut vremena. Osobama sa dijabetesom je potrebno više tračica za merenje šećera u krvi, više pedijatara endokrinologa za rad sa decom i bolja terapija tipa 2 dijabetesa. Pored prikupljanja potpisa, na štandu Dijabetološkog saveza Srbije, svi zainteresovani građani moći će i da dobiju individualnu procenu rizika za nastanak tipa 2 dijabetesa i izmere šećer u krvi. Osoba sa dijabetesom je preko 700.000 u Srbiji, a mi želimo da sakupimo 5.000 potpisa. Dokažimo da mislimo i na druge ljude oko sebe! #SiguranGlas #GlasajZaZdravlje\tBeograd, 07.04.: podrška osobama sa dijabetesom\nU četvrtak, 07. aprila, u Knez Mihailovoj ulici, kod česme (u blizini Filozofskog fakulteta), prikupljamo potpise za podršku osobama sa dijabetesom i obeležavamo Svetski dan zdravlja koji je Svetska zdravstvena organizacija posvetila upravo borbi protiv dijabetesa. Pozivamo sve Beograđane da odvoje malo vremena i posete naš štand u periodu od 11.55 do 16h, daju svoj glas za zdravlje i pomognu da ukažemo nadležnim institucijama na probleme sa kojima se oboleli svakodnevno suočavaju. Potrebna vam je samo dobra volja i jedan minut vremena. Osobama sa dijabetesom je potrebno više tračica za merenje šećera u krvi, više pedijatara endokrinologa za rad sa decom i bolja terapija tipa 2 dijabetesa. Pored prikupljanja potpisa, na štandu Dijabetološkog saveza Srbije, svi zainteresovani građani moći će i da dobiju individualnu procenu rizika za nastanak tipa 2 dijabetesa i izmere šećer u krvi. Osoba sa dijabetesom je preko 700.000 u Srbiji, a mi želimo da sakupimo 5.000 potpisa. Dokažimo da mislimo i na druge ljude oko sebe! #SiguranGlas #GlasajZaZdravlje\tZaječar 05.04.: podrška osobama sa dijabetesom\n4. 04. 2016.\nU utorak, 05. aprila, na Trgu Oslobođenja, prikupljamo potpise za podršku osobama sa dijabetesom. Pozivamo sve građane i građanke Zaječara da odvoje malo vremena i posete naš štand u periodu od 11.55 do 16h, daju svoj glas za zdravlje i pomognu da ukažemo nadležnim institucijama na probleme sa kojima se oboleli svakodnevno suočavaju. Potrebna vam je samo dobra volja i jedan minut vremena. Osobama sa dijabetesom je potrebno više tračica za merenje šećera u krvi, više pedijatara endokrinologa za rad sa decom i bolja terapija tipa 2 dijabetesa. Pored prikupljanja potpisa, na štandu Dijabetološkog saveza Srbije, svi zainteresovani građani moći će i da dobiju individualnu procenu rizika za nastanak tipa 2 dijabetesa i izmere šećer u krvi. Osoba sa dijabetesom je preko 700.000 u Srbiji, a mi želimo da sakupimo 5.000 potpisa. Dokažimo da mislimo i na druge ljude oko sebe! #SiguranGlas #GlasajZaZdravlje\tNiš, 01.04.: podrška osobama sa dijabetesom\nU petak, 01. aprila, na Trgu Kralja Milana, prikupljamo potpise za podršku osobama sa dijabetesom. Pozivamo sve Nišlije koji žele da podrže akciju i pomognu nam da ukažemo nadležnim institucijama na probleme sa kojima se oboleli svakodnevno suočavaju, da posete naš štand u periodu od 11.55 do 16h. Potrebna vam je samo dobra volja i jedan minut vremena. Osobama sa dijabesom je potrebno više tračica za merenje šećera u krvi, više pedijatara endokrinologa za rad sa decom i bolja terapija tipa 2 dijabetesa. Tokom akcije prikupljanja potpisa svi zainteresovani građani će moći i da dobiju individualnu procenu rizika za nastanak tipa 2 dijabetesa i izmere šećer u krvi. Osoba sa dijabetesom je preko 700.000 u Srbiji, a mi želimo da sakupimo 5.000 potpisa. Dokažimo da mislimo i na druge ljude oko sebe! #SiguranGlas #GlasajZaZdravlje\tSiguran glas – glas za zdravlje\nPod sloganom “Siguran glas” Dijabetološki savez Srbije otpočinje kampanju sa ciljem podizanja svesti javnosti o mnogobrojnim problemima osoba sa dijabetesom, kojih u našoj zemlji ima preko 710.000. Tokom trajanja kampanje “Siguran glas” biće organizovane različite medijske aktivnosti, skupovi, promo štandovi, javne tribine i druge akcije kako bi se građani informisali o uzrocima nastanka dijabetesa i vidovima lečenja ove bolesti, ali i kako bi se skrenula pažnja javnosti na višestruke probleme sa kojima se osobe sa dijabetesom suočavaju u našoj zemlji. U okviru akcije biće organizovano i besplatno merenje šećera u krvi, ali i prikupljanje potpisa podrške unapređenju položaja osoba sa dijabetesom u našoj zemlji. detaljnije...\tDIJABETES NE BOLI: Mladi u centru grada upozoravali na posledice ove bolesti\nGrađanima je u Knez Mihailovoj ulici danas (17.3.) pažnju privukla grupa mladih ljudi sa ranama po telu. Naime, radi se o kampanji "Siguran glas", u okviru koje su promoteri sa maskama koje su izgledale kao rane, koje predstavljaju posledice dijabetesa, želeli da podignu svest o problemima i prevenciji u lečenju te bolesti. detaljnije...\tPoziv za prijavu za "DiaEuro 2016" tim\nUkoliko profesionalno ili amaterski igrate fudbal, prijavite se za selekcioni trening za Diabetes reprezentaciju Srbije u malom fudbalu. Selekcioni trening ce biti održan 20. marta u Staroj Pazovi-hala Park sa početkom u 12h. Prijave slati na adresu aleksandar.opacic22(at)gmail.com i možda ti zaigraš na sledećem Evropskom prvenstvu u malom fudbalu za osobe sa dijabetesom "DiaEuro2016". Šta je aktuelno u Tip 1 dijabetesu? (ATTD2016)\nPiše: Stela Prgomelja U Milanu (Italija) je od 03.-06.02.2016.g. održan deveti po redu ATTD (Advanced Technologies & Treatments for Diabetes) kongres, na kome se najviše govori o Tip 1 dijabetesu i novim tehnologijama u lečenju i samokontroli. detaljnije...\tsledeća strana\tČorba od brokolijaČorba od kopriveČorbast pasulj sa suvim mesomĆufte u paradajz sosu sa krompir pireomDomaći hleb\njoš... Čokoladna tortaČokoladne kuglice – posneKoh od grizaKokos kockeKolač sa jabukama\nZvanični sajt Dijabetološkog saveza Srbije - prvi domaći sajt o dijabetesu\nOvo delo je licencirano pod licencom Creative Commons Autorstvo-Nekomercijalno-Bez prerada 3.0 Srbija.


Dobojski Info - DOBOJ: U septembru potpisivanje ugovora o transportnoj zajednici\nDOBOJ: U septembru potpisivanje ugovora o transportnoj zajednici\nčetvrtak, 20 jul 2017 14:14\nDoboj, Ismir Jusko,\nMinistar saobraćaja i komunikacija BiH Ismir Jusko rekao je danas u Doboju da očekuje da će već u septembru biti potpisan ugovor o pristupanju BiH transportnoj zajednici zemalja Jugoistočne Evrope.\nJusko je rekao da ulaskom u transportnu zajednicu BiH može ostvariti samo korist i izrazio spremnost da sa entitetskim resornim ministrima radi na projektima, kako sredstva koja pripadaju BiH ne bi propala.\nOn je podsjetio da je više puta rekao da sredstva dobijena u Trstu neće propasti. "Nastojaćemo da već u septembru potpišemo ugovor o ulasku u transportnu zajednicu", rekao je Jusko nakon sastanka sa gradonačelnikom Doboja Obrenom Petrovićem.\nOn je ukazao na značaj koji dionica /Johovac-Rudanka/ auto-puta Svilaj-Doboj ima za dobojsku regiju, u vrijednosti od 80.000.000 evra, od čega su 15.300.000 evra grant sredstva, i ukazao na važnost da ta sredstva budu što prije operativna.\nNačelnik Doboja Obren Petrović naveo je da je u interesu ove lokalne zajednice da ta dionica što prije bude završena.\nViše iz ove kategorije « DOBOJ: Za penzionere praznici uz novi broj biltena (PDF) Mladi kreativci u saradnji sa UNICEF-om obilježavaju 30 godina Konvencije o pravima djeteta »


Za nastavak serije pobeda - Sport - Dnevni list Danas\nPočetna » Sport » Za nastavak serije pobeda\nPartizan gostuje TSC-u u derbiju 16. kola Superlige Srbije\nPartizan u naredne tri nedelje ulazi u niz utakmica protiv rivala koji spadaju u grupu težih kada je u pitanju Superliga, a prvi na redu je TSC u okviru 16. kola (nedelja, 17.00).\n0Piše: V. Ž. 29. novembra 2020. 08.12 Izmenjeno: 08.13\nTrener Partizana Aleksandar Stanojević kao da još uvek nije uspeo da pronađe dobitnu kombinaciju kada je u pitanju taktika i prvi tim.\nPosle neočekivanog poraza od Radničkog u Nišu (0:1) krajem oktobra, crno-beli su nanizali četiri pobede, ali su sve bile prilično „mršave“, a poslednje tri utakmice protiv Spartaka (2:1), Proletera (1:0) i u Kupu Srbije sa Metalcem (1:0) dobijene su sa po samo golom razlike.\nTanke pobede u rezultatskom smislu možda i ne bi bile toliki problem da na terenu odbrana Partizana nije strepela sve do poslednjeg minuta od izjednačenja, odnosno da je tim delovao samouverenije kada je u pitanju vezni red i napad.\nSada će Stanojević biti na ozbiljnom testu protiv ekipe koja je bila hit prošle sezone, ali se ove neočekivano nalazi tek na devetom mestu.\nPosle gostovanja u Bačkoj Topoli crno-bele očekuju još dve teške utakmice protiv Čukaričkog u Humskoj, a zatim i sa Voždovcem na „krovu“.\nTim stratega Zoltana Saba ostvario je u poslednjih pet mečeva polovičan učinak od dve pobede, dva poraza i jednog remija.\nTSC je protekle nedelje odigrao dva vezana meča protiv Napretka, od kojeg je najpre izgubio u Kruševcu u Superligi (2:1), ali je protekle srede pobedio u osmini finala Kupa Srbije (2:0).\nTrener TSC-a tvrdi da njegova ekipa uprkos formi koja varira može da iznenadi Partizan u Senti (novi stadion u Bačkoj Topoli je još uvek u fazi izgradnje).\n– Biće svakako teško, Partizan je skup odličnih igrača, imaju odličnog trenera i u pozitivnom su nizu. Mi se, ipak, ne plašimo, isprsićemo se i videćemo koliko ćemo uspeti da postignemo – rekao je Sabo.\nNapadač Nenad Lukić obećao je da će TSC upravo protiv Partizana popraviti slabu efikasnost iz prethodnih mečeva.\n– Oni u poslednje vreme primaju jako malo golova, a mi sa druge strane igramo napadački fudbal i trudićemo se da postignemo jedan gol više. Nadam se da ćemo biti na dobrom nivou jer u nekim prethodnim utakmicama i kada smo dobro igrali nismo postizali golove, promašivali smo velike šanse – naglasio je Lukić.\nGolman Nenad Filipović smatra da ključ utakmice ipak drže domaći igrači.\n– Sve je na nama, dobra je atmosfera u ekipi, nadam se jednoj dobroj utakmici i da ćemo pokazati igru koja nas je krasila do sada. U tom slučaju verujem da rezultat neće izostati – zaključio je Filipović.\nFK Partizan, Fudbal, Fudbalski klub Partizan, Linglong tajer Superliga


TotalCar.rs » Pravi se prva srpska električna formula\nPravi se prva srpska električna formula\n“Električna Strela” je novi Formula student tim koji radi na razvoju i izradi prvog trkačkog elektro vozila u Srbiji.\nOsnovan je u oktobru 2018., a već u julu ove godine učestvuje na prestižnom Formula student takmičenju u Silverstonu u Velikoj Britaniji, gde će predstaviti idejni projekat. Izrada prve elektro formule planirana je do februara 2020. godine.\nElektrična strela imaće kompozitni mononok iz jednog dela, što u Srbiji do sada nije napravljeno, pogon na sva četiri točka, veliki paket baterija sa 700 ćelija što daje blizu 600 V i 7,7 kWh kapaciteta i niz drugih inovacija, navodi se u saopštenju Mašinskog fakulteta.\nElektro tim osnovali su nekadašnji članovi Formula Student tima „Tenfor Drumska Strela“. Oni su razvili prethodni idejni projekat elektro-vozila koji je 2016. osvojio 3. mesto u klasi 2 na takmičenju u Italiji. Na projektu Električne Strele radi oko 40 studenata sa Mašinskog i još osam fakulteta Univerziteta u Beogradu. Njihov glavni zadatak je da do februara naredne godine razviju i konstruišu kvalitetno i inovativno trkačko vozilo na elektro pogon koje će se u sezoni 2020. nadmetati u klasi E-formula sa više od 150 timova iz celog sveta.\nU timu su uvereni da će njihovo vozilo odgovoriti svim zahtevima takmičenja u kojem se pored statičkih ocenjuju i dinamičke discipline – izdržljivost, sprint, vožnja osmice, ubrzanje i efikasnost.\nItalijanski sindikati odobrili ugovor o radu sa Fiatom\nZimske gume: Nabavka i upotreba\nLaka konjica “Renoa”\nOtkrijte tajnu ove Đulije kvadrifoljo\nLand Rover Discovery Sport naredne godine dobija hibridni pogon?\nUgovor od 400 miliona evra vraća “Pežo” u Iran


Lukašenko: Putin mi je rođeni brat - 02.12.2021, Sputnik Srbija\nPredsednik Belorusije Aleksandar Lukašenko izjavio je u intervjuu RIA novosti da su on i šef ruske države Vladimir Putin rođena braća i da imaju isti pogled na... 02.12.2021, Sputnik Srbija\nPo njegovim rečima, "možemo nekad izvlačiti potpuno različite zaključke, možemo imati različite postupke, ali naše oči vide svet na isti način". "U tom sam se posebno ubedio, nedavno. Mi zaista vrlo duboko razmatramo neke stvari i vidim da gledamo istim očima na te stvari. Imamo zaista dobre odnose", rekao je beloruski predsednik.On je naglasio da je nakon predsedničkih izbora u Belorusiji prošle godine ruski kolega postupio, ne kao saveznik, već kao pravi prijatelj.Ranije je Putin izjavio da će Rusija nastaviti da pruža pomoć bratskom narodu Belorusije u uslovima permanentnog pritiska i stalnih pokušaja spolja da se destabilizuje situacija u republici. Pored toga, Moskva će razvijati odnose sa Minskom u više smerova i nastaviti izgradanju Savezne države.\nrusija, vladimir putin, belorusija, zajednica nezavisnih država (znd)\n13:44 02.12.2021 (Osveženo: 13:05 03.12.2021)\nPredsednik Belorusije Aleksandar Lukašenko izjavio je u intervjuu RIA novosti da su on i šef ruske države Vladimir Putin rođena braća i da imaju isti pogled na svet.\n"Mogu reći da sam Vladimiru Putinu više od prijatelja, mi smo rođena braća… Po mom mišljenju, to se sada najbolje videlo. Gledamo na svet, na osnovne probleme na isti način", rekao je Lukašenko.\n"U tom sam se posebno ubedio, nedavno. Mi zaista vrlo duboko razmatramo neke stvari i vidim da gledamo istim očima na te stvari. Imamo zaista dobre odnose", rekao je beloruski predsednik.\nOn je naglasio da je nakon predsedničkih izbora u Belorusiji prošle godine ruski kolega postupio, ne kao saveznik, već kao pravi prijatelj.\nRanije je Putin izjavio da će Rusija nastaviti da pruža pomoć bratskom narodu Belorusije u uslovima permanentnog pritiska i stalnih pokušaja spolja da se destabilizuje situacija u republici. Pored toga, Moskva će razvijati odnose sa Minskom u više smerova i nastaviti izgradanju Savezne države.


Jeftini letovi iz Sudana do Alžira - Avio karte Sudan Alžir - eSky.rs\nAvio karte iz Sudana do Alžira\nPretražite letove iz Sudana do Alžira\nProverite najbolje prilike za letove iz Sudana do Alžira\n✔ Postoje li posebne ponude za letove iz Sudana do Alžira na eSky.rs?\n✔ Mogu li se pobrinuti za osiguranje prilikom rezervacije leta iz Sudana do Alžira?\n✔ Ako rezervišem let iz Sudana do Alžira, mogu li da rezervišem ujedno i smeštaj?\n✔ Koje avio-kompanije nude letove iz Sudana do Alžira?\nBudite sigurni, da na eSky.rs ponuda letova iz Sudana do Alžira uključuje ne samo niskotarifne avio-kompanije, već i one koje su specijalizovane za visoki standard.


Da li je predizborna tišina u eri interneta prevaziđena - MediaSfera\nNe zna se ko je i kada izmislio izbornu ćutnju, ali možemo da nazremo šta je bila namera. Uvek ima procenat, ne tako mali, neopredeljenih birača i oko njih se vodi najveća kampanja. Da li če neopredeljeni u ta dva dana doneti odluku zavisi od izbornog sistema. Tamo gde je izborni marketing jak, a gde političke podele nisu velike, dolazi i do odlučivanja u poslednjem trenutku. Tamo gde su podele velike, kao kod nas, birači su se opredelili već na početku.\nNaša zemlja je preuzela relativno umereno i relativno standardno ograničenje, koje ostavlja dovoljan prostor da građani odluče, ali sa sve većom dominacijom socijalnih mreža, portala, blogova pomalo gubi smisao. Uprkos nameri da glasači, zahvaljujući predizbornoj tišini, na miru sumiraju utiske i odluče kome će dati glas, sve češće se čuju mišljenja da je privremena zabrana kampanje besmislena u eri interneta, ali i da predstavlja atak na slobodu govora.\nOvim kriterijumom rukovodio se i američki Vrhovni sud kad je 1992. godine odlučio da kampanje mogu biti ograničene samo u toku izbornog dana, i to isključivo na biračkim mestima i u prečniku od sto stopa oko njih. Svaka šira ograničenja, rekle su tada sudije, bila bi neustavna s aspekta slobode govora.\nUoči izbora ne ćuti se ni u Nemačkoj, Belgiji, Danskoj, Finskoj, Holandiji, Islandu, Kipru, Norveškoj, Portugalu, Švajcarskoj... Izbornu tišinu nema ni Velika Britanija, ali može biti „dobrovoljna“ na dan izbora, a slično nepisano pravilo da se ćuti na dan glasanja važi i u Kanadi.\nU Rusiji se predizborna kampanja obustavlja dan uoči izbora a ćutanje traje do zatvaranja birališta. Dakle, ako se izbori opdržavaju u nedelju, izborna tišina počinje u petak u ponoć. I u Francuskoj se obično glasa nedeljom, a političari se povlače i mediji ćute od petka u ponoć pa do zatvaranja birališta. U Španiji se izborna tišina zove „dan za razmišljanje„, počinje dan pre izbora i prestaje njihovim završetkom.\nNajdužu izbornu tišinu u regionu imaju Srbija, Rumunija i Grčka – počinje 48 sati uoči dana za glasanje i traje do zatvaranja birališta. Kako se izbori obično održavaju nedeljom, to znači da je predizborna tišina na snazi od četvrtka u ponoć do zatvaranja birališta u nedelju uveče. U većini bivših jugoslovenskih republika – Crnoj Gori, Hrvatskoj, Sloveniji i Makedoniji – predizborno ćutanje počinje 24 sata pre početka izbornog dana, odnosno u petak u ponoć ako su izbori u nedelju. Isto je i u Bugarskoj i Mađarskoj.\nZa vreme izborne tišine u Srbiji nije jasno definisano šta se sme, a šta ne. Zakon zabranjuje bilo kakvu izbornu propagandu u sredstvima javnog informisanja, održavanje javnih skupova i zabranu iznošenja rezultata na izborima. Zakon jasno definise kazne za medije koji bi emitovali neki reklamni spot, ali ne predviđa šta se događa ukoliko to isto neko čini na internetu.\nPrema Zakonu o izboru narodnih poslanika u Srbiji je dva dana pre glasanja zabranjena izborna propaganda putem sredstava javnog obaveštavanja i javnih skupova, a nije dozvoljeno ni objavljivanje procene rezultata izbora. Međutim, stranke mogu slobodno da lepe plakate, dele izborni materijal i da koriste internet za promociju, jer za ove vidove reklamiranja ne postoji zakonsko ograničenje.\nUprkos pravilima koja važe u predizbornoj tišini za javni prostor i elektronske i štampane medije, u tom periodu nema kraja divljanju izbornih štabova, koji šalju poruke, obaveštavaju, upozoravaju. Za vreme tišine na biračkom mestu i na 50 metara od njega zabranjeno je isticanje simbola podnosilaca izbornih lista i drugog propagandnog materijala.\nIako za kršenje tišine može da usledi prekršajna prijava i kazna do 600.000 dinara, propagandu je u eri interneta i društvenih mreža praktično nemoguće kontrolisati.\nZakonski okvir koji definiše izbornu tišinu kreiran je 2011. Ali njime nije predviđena kontrola internet komunikacije. I dok će pod “budnim okom” REM-a tradicionalni mediji morati da „ćute„, nije nemoguće očekivati da će se na društvenim mrežama i te kako žestoka izborna kampanja.\nNaime, najpopularnije društvene platforme Fejsbuk, Tviter i Jutjub su američke, pa samim tim naša država nema direktan mehanizam kojim bi mogla da ograniči šta će se na tim društvenim mrežama postavljati u tom periodu. Zato se uprkos pravilima za ćutnju pojačava kampanja na Fejsbuku i Tviteru koje u Srbiji koristi oko 3,5 miliona građana, što je više od polovine birača.\nTagovifejsbuk internet kampanja pravila predizborna tišina tviter


OP - ED Izazovi i teškoće pravne prakse na Kosovu - Predrag Miljković\nKosovo kao mlada pravna država, suočava se sa brojnim problemima izazovima i poteškoćama. Od završetka rata do danas, radilo se i radi se na izgradnji modernog pravnog sistema po ugledu na sve zapadnoevropske zemlje. Kao deo nekadašnje Jugoslavije, Kosovo i dalje gaji taj normativno pravni pristup uredjivanja i propisivanja zakonskih akata gotovo identično kao i sve nekadašnje države Jugoslavije.\nKada su u pitanju izazovi i poteškoće pravne prakse, želeo bih da počnem od organizacije sudova na Kosovu. Smatram odličnom novinom, činjenicu da u pogledu funkcionalne nadležnosti sudovi se dele na Osnovne, Apelacioni i Vrhovni sud, za razliku od pređašnje podele (Opštinski, Okružni, Apelacioni i Vrhovni). Ova novina iz 2012. godine, značajna je iz razloga što je Kosovo u geografskom smislu relativno mala država, te i nema potrebe za bivšim Okružnim (sada Višim u zemljama u regionu) sudovima, te je ono što je nekada rešavao Okružni sud sada u domenu odeljenja koja funkcionišu u sklopu Osnovnih sudova (odeljenje za teška krivična dela i odeljenje za maloletnike). Što se tiče Apelacionog suda, na Kosovu postoji samo jedan i to u Prištini, ali je odnedavno počelo da funkcioniše i odeljenje u Mitrovici tačnije, Apelacioni sud u Prištini-odeljenje u Mitrovici, uspostavljanjem ovog odeljenja se umnogome utiče na efikasnost postupka, budući da jedan Apelacioni sud ne bi može postići da poštujući načela efikasnosti postupka, brzo postupa u svim predmetima po žalbama na presude Osnovnih sudova, doduše čak i sa ovom novinom ne možemo se pohvaliti izuzetno brzim odlučivanjem Apelacionog suda, ali je svakako otvaranje odeljenja u Mitrovici odličan potez. Osnovni sud u Prištini ističe se jednom posebnošću u odnosu na druge sudove, a to su tri odeljenja koja funkcionišu u sklopu tog suda, i to Administrativni (Upravni sud), Ekonomski (Privredni sud) i Specijalno odeljenje koji je nedavno preuzelo nadležnost za postupanje u predmetima za najteža krivična dela po optužnicama Specijalnog tužilaštva.\nTrenutno se uočava velika potreba za „podelom“ Upravnog suda (tačnije upravnim odeljenjem Osnovnog suda u Prištini), odnosno potreba za uspostavljanjem bar još jednog ili dva odeljenja ovog suda na Kosovu jer je gotovo nemoguće da jedan Upravni sud (čak i u maloj državi kao što je Kosovo) rešava sve upravne sporove. Iz iskustva znam da se za rešavanje jednog upravnog spora na Kosovu čeka najmanje par godina. Idealno rešenje bi možda bilo da ovo Upravno odeljenje uspostavi još dva odeljenja teritorijalno podeljena, koja bi na taj način rasteretila rad Upravnog suda u Prištini, pa bi npr. jedno odeljenje rešavalo Upravne sporove za područja Osnovnih sudova Mitrovice i Peći, a drugo odeljenje za područje Osnovnih sudova Uroševca i Prizrena. Sve ostalo bilo bi i dalje u nadležnosti Upravnog suda u Prištini.\nDalje, ono što se po mom mišljenju nameće kao problem pravne prakse na Kosovu jeste postojanje i rad Kosovske agencije za privatizaciju (KAP) i Kosovske agencije za uporedjivanje i verifikaciju imovine. Naravno ovo su tekovine UNMIK-ove administracije, ali je posmatrano pravnički ovim dvema agencijama data mogućnost odlučivanja kao da se radi o sudovima, a ne agencijama, njihove odluke su konačne, pravnosnažne i ne mogu se pobijati u redovnim postupcima, već samo pred posebnim komorama Vrhovnog suda Kosova (posebna komora za pitanje KAP-a i posebna komora za pitanje KAUVI-ja). Svako ko je ikada imao potrebe da svoja prava zaštiti pred ovim agencijama, znaće o čemu govorim. U pitanju su odluke koje su vrlo često diskriminirajuće, nestručne, a neretko i političkog karaktera, pre nego pravničkog.\nJedan od gorućih problema pravne prakse na Kosovu jeste i pitanje uskladjivanja prevoda zakona i podzakonskih akata na Kosovu u pogledu verzija na srpskom i albanskom jeziku.\nUstav Kosova članom 5. garantuje jednakost upotrebe jezika, kao i sam Zakon o upotrebi jezika, medjutim pitanje je da li je ta jednakost samo „slovo na papiru“ ili se ona stvarno i primenjuje? Ukoliko pogledamo Zakon o parničnom postupku ili Zakon o vlasništvu i drugim stvarnim pravima, imaćemo jasan uvid u činjenicu da i nakon skoro deceniju od kada su ovi zakoni stupili na snagu, tekstovi zakona na srpskom jeziku nisu pravilno prevedeni i kao takvi stvaraju prostora za tumačenje i nejednaku primenu istih. Kada govorimo o tome, moram napomenuti da se ne radi o pogrešno prevedenom rodu, broju, padežu ili manjim tehničkim greškama, već o pogrešnom prevodu čitavih rečenica, članova, a samim tim i pravnih instituta, pa se onda nužno nameće pitanje kada dve stranke sa „suprotnim“ tekstom istog zakona dodju „pred sud“, koju (ili čiju) će verziju sud primeniti kao važeću?\nPredrag Miljković se bavi advokaturom i pružanjem besplatne pravne pomoći od aprila 2019. godine, nakon položenog pravosudnog ispita započinje samostalno sa pravnom praksom i osniva Advokatsku kancelariju „Miljković“ u Severnoj Mitrovici.


sreda, 07 jun 2017 18:53\nZapočeta izgradnja "Kapitol parka" u Somboru\n* Gradonačelnica Sombora Dušanka Golubović sa saradnicima i Džejms Gan, direktor „Posejdon grupe“ koja investira u izgradnju „Kapitol parka“ u Somboru, obišli lokaciju na kojoj su započeti radovi na izgradnji prvog maloprodajnog parka u gradu\nGradonačelnica Sombora Dušanka Golubović i Džejms Kan obilaze gradilište\n- Ovo je projekat koji smo dugo očekivali. Do septembra će biti okončana prva faza, a nastaviće se u narednoj godini. Ovo je za nas važna investicija s obzirom da se jedan raniji privredni subjekt konačno revitalizuje u potpuno drugom smislu i dobija odgovarajuće ambijentalno uređenje koje će biti savremeno i moderno. Značajno je i to što će biti otvoren određeni broj radnih mesta i verujemo da će Somborci imati priliku da uživaju u upotrebi ovog objekta i svega onog šta on bude nudio - istakla je gradonačelnica i zahvalila se investitoru na tome što je Sombor prepoznao kao pravu lokaciju, dobro mesto za ulaganje i svoj biznis.\nKapitol park u Somboru - na površini od 3.300 kvadratnih metara\nDžejms Gan, direktor „Posejdon grupe“, zahvalio se gradonačelnici Sombora, gospođi Dušanki Golubović i njenim saradnicima na dobrodošlici i potvrdio da je otvaranje „Kapitol parka“ planirano za septembar 2017. godine. - Ovaj projekat je vredan 10 miliona evra, zahvata površinu od 3.300 kvadratnih metara i biće prvi maloprodajni park u Somboru! Park će se sastojati od tri odvojene zgrade, u okviru kojih će biti i hipermarket „Lidl“, čije je otvaranje planirano za 2018. godinu. Ukupna površina parka i hipermarketa iznosiće 5800 kvadratnih metara - podvukao je Gan.\nPrema rečima investitora, osim hipermarketa „Lidl“ u parku će biti dostupni proizvodi i usluge još čak deset poznatih međunarodnih i domaćih brendova – Deichmann, Takko, DM, C & A, Studio Moderna, Top Šop i drugi.\nLokacija Kapitol parka u Somboru: na uglu ulica Josifa Pančića i Vladike Nikolaja\n„Kapitol park“ će opsluživati oko devedeset hiljada stanovnika grada Sombora i okolnih gradova u Vojvodini, ukupno više od 100.000 ljudi. - Sa otvaranjem maloprodajnog parka u Somboru biće omogućeno i 100 novih radnih mesta, kao i povećan posao u lancu distribucije za robu i usluge koji će se distribuirati u 10 prodavnica u parku. Sve će to značajno doprineti poslovanju lokalnih preduzetnika, firmi i ljudi zaposlenih u ovom delu Srbije“- naveo je Gan.\nRadovi već teku punom parom\nPosejdon grupa u Srbiji posluje više od 10 godina i kako je Gan rekao, kontinuirane investicije ove kompanije u Srbiji dokaz su njihove vere u brži ekonomski napredak Srbije i nastavak poboljšanja zakonskih regulativa koje je uspostavila Vlada Srbije.\nStrana 844 od 948


MAKRO – Page 691 – Bankar.me\nDo kraja sedmice dogovor oko djelimičnog otpisa grčkog duga?\nJanuary 19, 2012 Eurokriza, MAKRO 0\nGrčka koja je u srijedu nastavila pregovore o djelimičnom otpisu svog duga, procijenila je da će se do kraja sedmice možda dogovoriti sa svojim povjeriocima, što bi donekle oslabilo pritisak na eurozonu. “Naša je procjena da bismo do kraja sedmice mogli imati dogovor”, rekao je član ureda grčkog ministra finansija …\nNepromijenjen kreditni rejting Rusije\nJanuary 19, 2012 MAKRO 0\nRuski ekonomski eksperti smatraju da Rusija ima bolje makroekonomske parametre nego mnoge zemlje EU i da zemlja ostaje potcijenjena s obzirom da je međunarodna rejting agencija “Fič” ocijenila da dugoročni kreditni rejting ostaje nepromijenjen, na nivou “BBB”. Eksperti ističu da rejting Rusije može biti povećan do nivoa “A”, prenosi portal …\nU planu osnivanje evropske rejting agencije?\nJanuary 18, 2012 Eurokriza, MAKRO, SVE VIJESTI 0\nKrugovi bliski njemačkoj vladi razmišljanju o mogućnosti osnivanja nezavisne evropske rejting agencije, koja bi konkurisala privatnim američkim agencijama, ali ta ideja još uvijek nije dobila oblik konkretnog plana, objavila je u utorak njemačka televizijska mreža ARD. Prema navodima u informativnim emisijama ARD-a, u Evropi je poljuljano povjerenje u američke rejting …\nJanuary 18, 2012 Eurokriza, MAKRO 0\nSvjetska banka snizila je prognoze globalnog rasta za 2012. najviše u tri godine, tvrdeći bi recesija u eurozoni mogla dovesti do usporavanja tržišta u razvoju kao što su Indija i Meksiko, javlja Bloomberg. Svjetska privreda će ove godine porasti 2,5 posto, rekli su iz banke, u poređenju s prognozom od …\nGrčku ponovo blokirali štrajkovi\nOko 10.000 ljudi učestvovalo je u štrajku u centru Atine zbog rigoroznih mera štednje i reformi koje sprovodi grčka vlada. Štrajkovi su zadali velike probleme građanima pošto ne radi metro u Atini niti su ispolovili brodovi koji saobraćaju prema mnogobrojnim ostrvima. Zbog štrajka je u prekidu bio gradski prevoz i otežan …\nLista 10 najmoćnijih privreda\nJanuary 18, 2012 MAKRO, SVE VIJESTI 0\nDa li po ekonomskoj moći, privrednom rastu, tehnološkoj ili vojnoj superiornosti, ili po izvoznom potencijalu, ali ono što je zajedničko za ove zemlje je da su u prethodnim godinama pokazale izuzetne rezultate i napredak u transformaciji, razvoju i jačanju svoje privrede. 10. Brazil – Sa dovoljno plodnog zemljišta i raspoloživih …\nJanuary 17, 2012 MAKRO 0\nTurska privreda je ostvarila nevjerovatan oporavak od izbijanja globalne krize, uz privredni rast za 8,9 posto u 2010. i za 9,6 posto u prvih devet mjeseci 2011. godine. Stopa nezaposlenosti u Turskoj je u tri mjeseca, zaključno s novembrom 2011. godine, pala na 9,1 posto, u odnosu na 11,2 posto …\nKatnić:Glavni izazovi brži ekonomski rast i nova radna mjesta\nGlavni izazovi ove godine za Crnu Goru su ubrzanje ekonomskog rasta i stvaranje uslova za nova zapošljavanja i kvalitetnije poslove,saopštio je ministar finansija Milorad Katnić. On je danas učestvovao na ministarskom panelu Euromoney konferencije – Forum za Centralnu i Istočnu Evropu, koja se održava u Beču.\nUSSCG: Jeftinija struja ili smjena vlasti\nUnija slobodnih sindikata (USSCG) organizovaće 21. januara protest ispred zgrade Vlade kojim traže da Regulatorna agencija za energetiku povuče odluku o povećanju cijene električne energije. Unija protest organizuje sa Mrežom za afirmaciju nevladinog sektora (MANS) i Studentskom unijom.\nRaste prijetnja od bankrota\nJanuary 17, 2012 Eurokriza, MAKRO 0\nU izvještaju CMA grupe (Credit Market Analysis) za zadnji kvartal 2011. Hrvatska se našla na visokom 11. mestu u svijetu po vjerovatnoći da će država doživjeti bankrot. To bi značilo da će zemlja prestati da plaća svoje finansijske obaveze prema kupcima njenih državnih obveznica. CMA vjerovatnoću bankrota Hrvatske procjenjuje na …\nKoja su zanimanja budućnosti u Srbiji\nJanuary 17, 2012 Članci, MAKRO 0\nU Srbiji, u kojoj nezaposlenost raste iz dana u dan, ipak postoje zanimanja koja mogu da donesu sigurno zaposlenje. Finansijska analiza, finansijsko posredovanje, poslovno savetovanje, turizam, banjsko lečenje, estetska hirurgija, IT sektor, nastava na daljinu, konsalting, prehrambena industrija…, oblasti su koje će, prema očekivanjima Nacionalne službe za zapošljavanje, ubuduće zasigurno …\nPage 691 of 710« First...660670680«689690691692693 » 700710...Last »


26.jun 2013. Predsednik Stefanović i predsednik Mađarske Janoš Ader (foto TANJUG)\nSusret predsednika Narodne skupštine i predsednika Mađarske\nPredsednik Narodne skupštine primio je, u Domu Narodne skupštine, predsednika Mađarske Janoša Adera.\nIzražavajući zadovoljstvo zbog unapređenja bilateralnih odnosa u proteklom periodu, predsednik Narodne skupštine Nebojša Stefanović se zahvalio na podršci Mađarske Srbiji u procesu evro – integracija. Predsednik Stefanović je naglasio da Republika Srbija ovaj proces pre svega posmatra kao priliku za dostizanje standarda i vrednosti i da svoje pristupanje vidi kao očekivani rezultat uloženog truda.\nPredsednik Stefanović je istakao da usvajanje Deklaracije o osudi akata protiv civilnog mađarskog stanovništva u Vojvodini počinjenih u periodu 1944.- 1945. godine, predstavlja poštovanja prema žrtvama kao i izraz jasnog opredeljenja okretanju budućnosti.\nStefanović je izrazio spremnost na zajednički rad u cilju unapređenja položaja nacionalnih manjina.\nPredsednik Stefanović je istakao značaj daljeg unapređenja međuparlamentarnih odnosa i najavio svoju posetu parlamentu Mađarske u oktobru.\nPredsednik Mađarske Janoš Ader se zahvalio na usvajanju Deklaracije u Narodnoj skupštini 21. juna, rekavši da se radi o istorijskom činu kao izrazu poštivanja za sve nevine žrtve, Srbe i Mađare, 1942. Odnosno, 1945. godine.\nPredsednik Mađarske je preneo pozdrave predsednika parlamenta Mađarske, Lasla Kavera, predsedniku Narodne skupštine i rekao da se poseta predsednika Stefanovića Budimpešti očekuje sa zadovoljstvom.\nIzražavajući nadu u uspešan ishod, odnosno odluku o određivanju datuma za početak pregovora sa Evropskom unijom, 28. Juna, predsednik Ader je rekao da će Mađarska uvek podržavati Srbiju na evropskom putu i ponudio pomoć kroz razmenu iskustava.\nPredsednik Stefanović se posebno založio za saradnju u međunarodnim organizacijama u regionalnom interesu.


Uskoro direktan sastanak Von der Leyen i Johnsona u Briselu | Trend Radio Velika Kladuša\nUskoro direktan sastanak Von der Leyen i Johnsona u Briselu\nBritanski premijer Boris Johnson i predsjednica Evropske komisije Ursula von der Leyen planiraju da se lično sastanu kako bi vidjeli da li postoji šansa za postizanje trgovinskog sporazuma, izjavili su danas zvaničnici.\nJohnson i Von der Leyen saopštili su nakon dugog telefonskog razgovora da i dalje ostaju značajne nesuglasice oko tri ključna sektora.\nOboje su najavili da planiraju da o ovim nesuglasicama razgovaraju na direktnom sastanku u Briselu u narednim danima.\nNesuglasice su i dalje prisutne oko prava na ribolov, regulativa o poštenoj konkurentnosti i rješavanju budućih sporova.\nVelika Britanija je iz EU izašla 31. januara, ali je od tada u prelaznom periodu, tokom kojeg su nepromijenjene regulative u sektoru trgovine, putovanja i poslovanja. Od kraja godine Brisel će Britaniju tretirati kao treću zemlju.


Lider Severne Koreje Kim Džong Un uhapsio je inženjere i arhitekte koji su radili na bloku zgrada u Pjongjangu koje su se urušile i naredio da se streljaju, piše B92.\nProcenjuje se da je više od 500 ljudi, među kojima je bilo visoko-rangiranih obaveštajaca i policijskih zvaničnika, stradalo kada se 23-spratna zgrada urušila u glavnom gradu Severne Koreje.\nKim nakon ove nesreće, koja se dogodila prošle nedelje, navodno nije mogao da spava od tuge, jer je smatrao da je tragedija izazvana lošom gradnjom.\nKako prenosi Dejli mejl japanske medije, koji imaju svoje izvore u Severnoj Koreji, ključni inženjeri i ljudi zaduženi za čitav posao izgradnje tog kompleksa zgrada su uhapšeni, i uglavnom su im izrečene teške kazne, mnogima i smrtne.\nNadzorni organ u logor\nČetiri građevinska inženjera su streljana, a vojni oficir koji je bio zadužen za nadgledanje projekta, poslat je u logor, rekao je neimenovani izvor za dnevnik Tokio Šinbun.\nKako prenosi japanski list, još nije jasno šta je pravi uzrok rušenja višespratnice. Verovatno je u pitanju problem sa konstrukcijom, jer šefovi gradilišta i radnici često kradu čelik i cement, kako bi ga preprodali na crnom tržištu.\nSmatra se da je u zgradi živelo dosta elitnih članova Radničke partije, i iako još nije bila završena, oni su počeli da se useljavaju krajem novembra, računajući na to da su samo neki unutrašnji radovi ostali da se privedu kraju.\nVeruje se da su u stambenom kompleksu koji se srušio živele najmanje 92 porodice, prenosi Dejli mejl.\nPogledajte i kako izgleda luksuzno skijalište u Severnoj Koreji.\n#gradjevinski inzenjeri #severna koreja #smrtna kazna


Na koronavirus pozitivna tri člana jedne porodice – Fokus.ba\nNa koronavirus pozitivna tri člana jedne porodice\nŠtab je odlučio da se danas, s ciljem zaštite stanovništva, izvrši dezinfekcija svih javnih površina na širem području Pobrđa\nNa današnjoj sjednici Štaba za vanredne situacije opštine Bratunac potvrđeno je da su tri člana jedne porodice iz sela Pobrđe u ovoj lokalnoj zajednici pozitivna na virus korona i da su smještena u odgovarajuće zdravstvene ustanove, dok je četvrti član domaćinstva negativan i nalazi se u kućnoj izolaciji.\n“Testirano je 17 lica koja su bila u kontaktu sa članovima tog domaćinstva. Niko od njih nije pozitivan na virus korona”, saopštio je članovima Štaba načelnik opštine Nedeljko Mlađenović, navodeći da se trenutno u kućnoj izolaciji nalazi 15 osoba.\nŠtab za vanredne situacije u Bratuncu danas je razmatrao trenutno stanje i poštovanje mjera zaštite koje se, više od tri mjeseca, provode s ciljem da se stanovništvo ove opštine zaštiti od virusa korona.\nMlađenović je naglasio da će opština, u saradnji sa Crvenim krstom, na odgovarajući način pomoći oboljeloj porodici kako bi njeni članovi lakše prevazišli situaciju u kojoj su se našli.\nŠtab je odlučio da se danas, s ciljem zaštite stanovništva, izvrši dezinfekcija svih javnih površina na širem području Pobrđa.\nMlađenović je pozvao građane ove opštine da se pridržavaju svih uvedenih mjera zaštite, koje mogu da smanje rizik prenošenja virusa korona. On je naglasio da je veoma važno da se pridržavaju fizičke distance i da obavezno nose zaštitne maske u zatvorenom prostoru na javnim mjestima.


Zlato za Dimirtija Levajca na ekipnom prvenstvu Moskve (FOTO) | Stonitenis.org\nZlato za Dimirtija Levajca na ekipnom prvenstvu Moskve (FOTO)\nEkipno prvenstvo Moskve za kadete jedno je od malobrojnih takmičenja na kojima Dimitrije Levajac ima pravo nastupa u Rusiji. Kao neko ko nije državljanin Rusije, oduzeto mu je pravo nastupa na većini turnira, naročito pojedinačnih. Sjajan uspeh, Dimitrije je ostvario sa svojim klupskim drugom Vladimirom Anufrijevom.\nDimitrije sa svojim trenerima i saigračima iz kluba\nKadetski reprezentativac Srbije, Dimitrije Levajac, živi i trenira u Moskvi, ali nedostatak ruskog državljanstva uskraćuje mu pravo učešća na većini turnira u Moskvi. Jedno od takmičenja za koje je dobio pravo nastupa je ekipno prvenstvo Moskve za kadete.\nJedna od retkih prilika da Dimitrije Levajac odmeri snage sa svojim vršnjacima u Moskvi pružila mu se na ekipnom prvenstvu ruske prestonice. U ekipi sa Vladimirom Anufrijevom, Dimitrije je opravdao očekivanja i zaslužeo odneo titulu moskovskog ekipnog šampiona.\nSvojim sjajnim uspesima na brojnim međunarodnim turnirima, Dimitrije je više puta obradovao javnost u Srbiji, pa je i uspeh na ovom prvenstvu bio očekivan. Njegovu dominaciju može potvrditi i činjenica da je, uz sve dobijene partije u ekipnom delu sa 3:0, takmičenje završio sa svega 2 izgubljena seta.


24 Jan 2018 - kurir - AUSTRIJA NEĆE NUKLEARKU U KOMŠILUKU\nAustrijska vlada donela je odluku da podnese tužbu protiv odluke Evropske komisije da se nastavi izgradnji nuklearne elektrane Paks u Mađarskoj. Ministarka poljoprivrde i zaštite životne sredine Elizabet Kestinger najavila je da će Austrija podneti tužbu protiv proširenja mađarske nuklearke. Nuklearna energija, prema njenim rečima, nije nikakav održiv oblik proizvodnje struje i nikakav odgovor na klimatske promene.\nKestinger je najavila da će zvaničan Beč da se bori za svoj stav, podvukavši da je zbog velikog broja članica EU koje su se odlučile da ne proizvode nuklearnu energiju upitno da li je podsticanje izgradnje nuklearnih reaktora u zajedničkom interesu.\nAustrija uz to, kako kaže, sumnja da je bilo kršenja procedure pri dodeli posla.\nEvropska komisija je prošle godine dala zeleno svetlo za korišćenje državnih sredstava Mađarskoj za proširenje nuklearke. Mađarska planira da to proširenje sprovede iz ruskog kredita od preko 10 milijardi evra.\nInače Austrija se pre više decenija odredila protiv nuklearne energije i taj stav brani i unutar EU, zalažući se za zatvaranje nuklearnih elektrana.


Ključna nedelja u EU za Srbiju - SandzakHaber.Net , Sandžačke Internet Novine !\nNaslovna Vijesti Srbija Ključna nedelja u EU za Srbiju\nKljučna nedelja u EU za Srbiju\ntweet U Briselu počinje dvodnevni sastanak šefova diplomatija članica Evropske unije na kome će sutra biti preciziran datum početka pregovora sa Srbijom.\nMinistri će prvog dana zasedanja u okviru Saveta za spoljne poslove saslušati kratak izveštaj visoke prestavnice za spoljnu politiku i bezbednost Ketrin Ešton o radu Euleksa, a zatim će se posvetiti kriznim žarištima na Bliskom Istoku i Africi i razgovarati o situaciji u Ukrajini.\nEšton će u utorak, na početku sastanka Saveta za opšte poslove, podneti ministrima detaljan izveštaj o napretku procesa normalizacije odnosa Beograda i Prištine i predložiti im usvajanje pregovaračkog okvira.\nIako u poslednjoj rundi dijaloga Beograda i Prištine u petak nije postignut dogovor o primeni Briselskog sporazuma u vezi sa pravosuđem, u Beogradu očekuju da će Ešton podneti u osnovi pozitivan izveštaj.\nPremijer Srbije Ivica Dačić očekuje pozitivnu odluku iz Brisela o otpočinjanju pregovora Srbije i EU.\n“Očekujem pozitivnu odluku i bio bih veoma razočaran ukoliko bi ta odluka bila drugačija”, rekao je Dačić.\nSličnu izjavu dao je i Branko Ružić, ministar bez portfelja zadužen za evropske integracije.\n“S obzirom na implementaciju Briselskog sporazuma, možemo ocekivati da prva međuvladina konferencija bude 20. decembra, što je ipak manje realno, ali svakako 21. januara”, rekao je Ružić.\nSavet EU odlučio je u junu da međuvladinu konferenciju treba početi najkasnije u januaru sledeće godine.\nŠef tima Srbije za pregovore o pridruživanju Evropskoj uniji Tanja Miščević očekuje da visoka predstavnica EU Ketrin Ešton podnese Savetu ministara EU izveštaj pun pozitivnih ocena i dodaje da je Srbija spremna za početak pregovora u decembru.\n“Ja sam lično bila spremna da se prva međuvladina konferencija održi već 20. decembra, ali se neću ljutiti i ako ona bude održana 21. januara”, rekla je Miščević.\nOdluku Ministarskog saveta koja će biti zvanično saopštena u utorak treba da potvrde i šefovi država i vlada zemalja članica, koji će se na završnom samitu u Briselu okupiti 19 i 20. decembra.\nsanzakhaber / izvor: b92.net\ntweet Prethodni tekstIz zatvora u Ekvadoru pobeglo 55 zatvorenikaSledeći tekstSilovane i još plaćaju pregled HaberNews\tPOVEZANE OBJAVEVIŠE OD AUTORA


KV: Inspekcija naložila uklanjanje spomen obeležja psu\nIzvor: B92, 28.Avg.2018, 22:35\nKomunalna inspekcija Kraljeva naložila je uklanjanje s javne površine spomen obeležja psu Žući, koji je 17 godina bio miljenik stanara naselja Moše Pijade.\nInspekcija je naložila i eksnumaciju i uklanjanje njegovog leša, iako on nije ni sahranjen na tom mestu.\nRešenje inspekcije od 17. avgusta danas je na spomen obeležju zatekla Danijela Jović iz udruženja Spaske koja je na društvenim mrežama podelila informaciju o rušenju obeležja psu koga je kako je >> Pročitaj celu vest na sajtu B92 << navela, čuvala i hranila većina stanovnika naselja Moše Pijade.\nOna je navela da je svesna da nije dozvoljeno praviti spomen obeležje na javnoj površini ali je i dodala da je komunalna inspekcija reagovala po prijavi dvojice penzionera nezadovoljnih podizanjem spomen obeležja psu na zelenoj površini.\nU rešenju komunalne inspekcije naloženo je NN licu iz naselja Moše Pijade da u cilju zaštite čistoće na jvnoj površini, zaštiti životne sredine i zdravlja građana na katastarskoj parceli 3337/18 KO Kraljevo, "ukloni (ekshumira) leš psa, ukloni betonski parapet, mermernu spomen ploču i sitan beli kamen i javnu površinu dovede u pređašnje stanje u roku od 24 časa".


U Mitrovici održana obuka o palijativnom zbrinjavanju - Ozon Media\nU Mitrovici održana obuka o palijativnom zbrinjavanju\nSremska Mitrovica – Dvodnevna obuka o palijativnom zbrinjavanju, u kojoj su učestvovali stručni radnici i radnice iz Šida, Lajkovca, Mionice, Rume i Pančeva, održana je krajem prošle nedelje u Sremskoj Mitrovici. Obuku je sproveo Centar za palijativno zbrinjavanje Belhospice, uz podršku projekta Usluge socijalne zaštite za osetljive grupe, koji sprovodi GIZ. Sledeća obuka biće održana 10. i 11. februara u Banji Koviljači. S obzirom na to da se oblast palijativnog zbrinjavanja nalazi u ranoj fazi razvoja u Srbiji, regionalne obuke imaju za cilj da sa ovom temom bolje upoznaju radnike i radnice u socijalnoj zaštiti.\nPalijativna nega namenjena je teško obolelim osobama, suočenim s bolestima koje ograničavaju život, uključujući rak, srčane bolesti, neurološka oboljenja, demenciju, AIDS, kao i deci sa invaliditetom, starijim osobama i članovima njihovih porodica.\nStatistički podaci, prema kojima u Srbiji godišnje od raka umre 20 hiljada pacijenata, a dijagnozu ove bolesti dobije oko 30 hiljada ljudi, jasno ukazuju na potrebu za razumevanjem i osnaživanjem palijativnog zbrinjavanja.\n“Smatra se da se na jedan evro potrošen na palijativno zbrinjavanje, budžetu vraća tri puta više“, ističe Mijodrag Bogićević, socijalni radnik iz Belhospice centra.\nDramska sekcija Kulturnog centra Pećinci počinje s radom\nOdržana prezentacija takmičenja „Najbolja tehnološka inovacija“


Ćosić: Vlast želi da redefiniše uređivačku politiku N1 i da je izbaci s koloseka | N1 Srbija\nĆosić: Vlast bi da redefiniše uređivačku politiku N1, ponuda Telekomu nije trik\n02.02.2020. |12.11 |\nU intervjuu za agenciju Fonet, Ćosić je odbacio optužbe da N1 vodi politićku kampanju i objasno da se ova televizija "bori za svoj program i da je njen, ali i interes javnosti, da se vidi u celoj zemlji".\n"Televizija N1 ima fundamentalni interes da se vidi što više, naročito u grupaciji operatora koje kontroliše država, jer se u ovom trenutku tamo ne vidimo", ukazao je Ćosić.\nOn je napomenuo da nema "mandat da govori o poslovnim odnosima njegove i drugih kompanija", ali mu ponuda Telekoma da emituje N1 besplatno u svim kablovskim mrežama, dok traju pregovori dve kompanije, "deluje privremeno, dok je interes N1 da se svuda vidi trajno".\nU interesu televizije N1 je da se napravi ozbiljan dogovor koji će garantovati njenu prisutnost, što je i smisao akcije "Da se vidi N1", u kojoj se traži podrška gledalaca za vidljivost kod svih provajdera, objasnio je Ćosić.\nVukadinović premijerki u Skupštini: Služite se poluinformacijama u vezi sa N1\nNe želeći da ulazi u "rat saopštenjima" dve kompanije, niti u sadržinu ponuda ili razloge "prekida pregovora", on je samo kratko rekao da ponuda Junajted Grupe da se N1 emituje po ceni od 0,40 evra po korisniku "nije trik".\nPrema njegovim rečima, javna ponuda svuda u poslovnom svetu smatra se validnom, kao što i sama država ima često javne pozive koje oglašava u medijima.\nĆosić objašnjava da grupa investitora N1 - Evropska banka za obnovu i razvoj, KKR, BC Partners i Blekstoun, prave distinkciju između N1 i drugih komercijalnih kanala unutar Grupe.\nKako je precizirao, smatraju da je vidljivost te televizije u javnom interesu i da je to razlog za separatnu ponudu koja važi samo za N1 i da nema ni jednog razloga da Telekom na tu ponudu ne odgovori.\nĆosić je decidran u tvrdnji da Telekom "nikada u istoriji nije u kablu imao N1, niti je želeo da je ima", već da su N1 imali kablovski operatori, uključujući i Poštu net, koju je Telekom akvizirao.\n"Pošta net nas je, kada je istekao ugovor, samo isključila, bez želje da produži ugovor", podsetio je Ćosić, kojem sve što čuje od Telekoma deluje neiskreno i nema osećaj da država, koja je većinski vlasnik Telekoma, želi da reši problem.\nOn ne misli da su novinari N1 kolaterlana šteta "kablovskog rata", niti da im je prepušteno da se u javnosti bore za poslovne interese menadžmenta, koji je nevidljiv.\n"Nas ne bi bilo da nemamo podršku tog menadžmenta, jer ovakva televizija bez jasne podrške za uređivačku politiku koju vodi ne bi mogla da opstane", naglasio je Ćosić.\nUprkos tome što vlast bojkotuje ceo jedan medijski spektar, ni N1, ni drugi mediji za to ne snose odgovornost, a N1 nikada nije prestao da poziva predstavnike vlasti da gostuju, kazao je Ćosić\nNapominjući da se "novinari ne bore za poslovne interese, već se bore za svoju televiziju i svoj program", on je konstatovao da su poslovni interesi Junajted Grupe i profesionalni interesi "upravo srazmerni".\nObostrana je i korist i želja da se N1 vidi što više, ali emitovanje N1 "mora da se plati", poručio je Ćosić i napomenuo da "čak i SBB unutar Grupe plaća N1 da se emituje u njihovoj mreži".\nUpitan da li su za menadžment važniji N1, kao informativna televizija, ili sportski i zabavni kanali koji su isključivo komercijalni, on "pretpostavlja da se pravi razlika". Ponavlja, međutim, da N1 ima snažnu podršku za uređivačku politiku i da ima veoma jak urednički tim koji se nalazi u Luksemburgu, "a koji je nedavno pojačan dvojicom profesionalaca koji su došli iz BBC i Skaj njuza".\nNaša kompanija je istovremeno i finansijski stabilna, redovno isplaćuje plate i doprinose novinarima, rekao je Ćosić, ističući da se i na tome takođe meri stepen podrške N1.\n"Ovo što radimo je zaista bitka za N1, a ne za kompaniju, ma kako to nekom izgledalo", naglasio je Ćosić i podsetio da je ova televizija od samog početka "N1 imala neprijateljski doček i da pet godina radi pod ekstremnim pritiscima".\nPrema njegovom uverenju, protiv televizije vodi se specijalni rat, u koji ne ubraja samo letke, Tviter i taboide, već mnogo sofisticaranije metode od onih koje se jasno vide".\n"Jasno je da smo u neprijateljskom okruženju i mi u njihovim očima postajemo politički protivnici, a ne medij", rekao je Ćosić, koji smatra da premijerka, koja se uključila u spor Telekoma i Junajted Grupe "radi ono što predsednik države misli i želi".\nKako je protumačio, "on je javno povučen iz ove priče, ali samo javno, mislim da je ključ on i da je to čovek bez čije prećutne ili glasne saglasnosti ovakve stvari ne bi mogle da se dešavaju".\nPredsednik i njegov tim "vuku konce iz jednog centra", ukazao je Ćosić, koji nema dileme da postoji grupa "privilegovanih medija koje država kontroliše i koji spadaju u prvu liniju i oni koji su treći i četvrti ešalon sa instrukcijama kako da se ponašaju".\nOn misli i da u zemlji "postoji centar koji na dnevnoj osnovi odlučuje o sudbinama pojedinaca i o tome ko će osvanuti u tabloidima, bez obzira na istinu ili laž".\n"Nažalost, u sve to su uključene i druge državne institucije. Iznosim mišljenje, ne tvrdim, ali mislim da se mnogi podaci odlivaju, ne samo iz policije i tužilaštva, već jedan deo posla obavlja i BIA. Kada sagledate širu sliku, sve sve upućuje na to da se BIA bavi Tviterom", rekao je Ćosić.\nTvrdnje Ane Brnabić "cinizam epskih razmera"\nPremijerkine tvrdnje da N1 deluje kao politička stranka, da vodi političku kampanju i optužbe da proizvodi lažne vesti, a potom izjave da podržava i da je na strani N1, on je označio kao "cinizam epskih razmera".\n"A zašto, ako je na strani N1, ne želi da gostuje na N1", upitao je Ćosić i ocenio da premijeri tako "pokazuju koju stanicu podržavaju, a koju ne".\nPrema njegovom stavu, optužbe poput onih Ane Brnabić "ne bi izgovorio premijer ni jedne demokratske evropske zemlje".\nĆosić je mišljenja da je televizija N1 ipak uspela malo da probudi i međunarodne organizacije i institucije, uključujući i Evropsku komisiju i da skrene pažnju na to što se dešava.\nPoziva se, pri tome, i na godišnji izveštaj Evropske komisije u kome se, kao ključni problemi, navode pritisci na pravosuđe i na medije. Ćosić aktuelne napade na njegovu televiziju vidi kao "vrh ledenog brega, kulminaciju u kojoj je sve postalo vidljivije nego što je bilo".\nNema, ipak, osećaj da vlast "želi da uništi N1, jer je to i nemoguće", ali ima osećaj da je "ovde reč o pokušaju da se redefiniše uređivačka politika, da se N1 smekša i izbaci iz koloseka".\nUkazuje da se to radi "na najprljavije načine, koji za cilj imaju uznemiravanje novinara, unošenje nemira u kontekstu njihove i budućnosti njihovih porodica".\n"To je jedan ceo niz akcija koje dolaze iz različitih izvora sa ciljem da se promeni uređivačka politika, odnosno da se iz uređivačke politike izbaci ključni faktor koji N1 definiše kao kritički medij", predočio je Ćosić.\nNovinari N1 proglašavaju se izdajnicima\nPored toga što se novinari i urednici N1 proglašavaju izdajnicima, a N1 antivladinim medijem, on je ukazao i na zloupotrebe komentara publike na Fejsbuku, kada su tabloidi jedan od njih pripisali toj televiziji, tvrdnjom da "poziva na ubistvo predsednika".\nIstovremeno, iako N1 pravi nenamerne greške, ali se trudi da taj prostor za greške suzi, Ćosić ističe da "niko nikada nije tužio N1 zbog neistina ili neobjektivnosti".\nOn tvrdi i da investitora N1 "maltretiraju", uprkos činjenici što predsednik države ekonomsku filozofiju bazira na stranim investicijama.\nKako je ilustrovao Ćosić, za ovih pet godina koliko N1 postoji, nije bilo sastanka između predstavnika investitora i Vlade, a da "tema nije bila N1".\nPrema njegovim rečima, "iz premijerkinog kabineta su zvali potpredsednike naše kompanije da se žale na N1, kako bi uticali na program". To se ne radi, konstatovao je Ćosić i naglasio da Grupa neće da se meša u uređivačku politiku televizije na čijem je čelu.\nUprkos tome što vlast bojkotuje ceo jedan medijski spektar, Ćosić je ocenio "da ni N1, ni drugi mediji za to ne snose odgovornost" i dodao da nikada nije prestao da poziva predstavnike vlasti da gostuju.\nObjašnjava da ne pristaje na kvalifikacije da je program N1 jednostran zbog toga što predstavnici odbijaju da gostuju na toj televiziji.\nRad Vlade i državnih institucija novinari N1 pokušavaju da sagledaju postavljajući pitanja na konferencijama za medije i kroz dnevne informativne emisije, zaključio je Ćosić.\nJugoslav Ćosić Televizija N1 napad na novinare mediji #DaSeVidiN1\nSvaka cast. Ostanite dosledni kao do sada. "Cuce" se N1, ima nacina.\nNe posustajte, necemo ni mi odustati od borbe za skidanje tih "zardjalih lanaca" koje bi neki da vam stave oko glave!!!!\nDaSeVidiN1 ove spodobe se bore da ga ugase,to je jedino svetlo u ovoj dubokoj tami i mulju


U Leotaru se nadaju pozitivnom rezultatu: Borac je favorit, ali ohrabreni smo igrama protiv Želje i Rudar Prijedora\nNaslovna Herceg Sport U Leotaru se nadaju pozitivnom rezultatu: Borac je favorit, ali ohrabreni smo...\nTrebinjski tim će u narednom kolu m:tel Premijer lige Bosne i Hercegovine gostovati na banjalučkom Gradskom stadionu.\nPoslije ispadanja Borca iz Kupa BiH od Tuzle sitija (1:2) nakon penala, Banjalučani su ostali bez trofeja ove sezone s obzirom da je lider Zrinjski poprilično odmakao i vrlo vjerovatno će postati novi šampion.\nZato je crveno-plavima sada treće mjesto strateški cilj i jedna opcija koja je ostala za plasman u evropska takmičenja!\nSvjesni su toga i Trebinjci, koji se bore za opstanak, ali su u najavi meča fudbaler Leotara Andrej Đurić i trener Miodrag Bodiroga istakli da i pored kadrovskih problema u Banjaluku ne dolaze sa „bijelom“ zastavom.\n„Borac je favorit na svom terenu, pogotovo nakon eliminacije u Kupu BiH. Međutim, mi smo ohrabreni igrama u posljednja dva kola i pokušaćemo da dođemo do pozitivnog rezultata“,poručili su na Đurić i Bodiroga.\nPodsjetimo, Leotar je slavio u Prijedoru protiv Rudara (1:2), a potom na „Policama“ remizirao sa Željezničarom (0:0), što hercegovačkom timu daje nadu da i u Banjaluci može doći do dobrog rezultata.\nUostalom, Trebinjci su u prethodna dva prvenstvena duela odigrali neriješeno protiv Banjalučana.


Odbornice potpisale Žensku platformu\nŽene čine većinu stanovništva Srbije, ali manje zarađuju i poseduju od muškaraca sa kojima, uprkos deklarativnom zalaganju, nisu ravnopravne. Da bi to promenile, odbornice Subotice i Sombora prve su potpisale Žensku platformu za razvoj Srbije od 2014. do 2020. godine. “Ženska platforma razvoja Srbije će omogućiti ono što je najvažnije, a to je praktična primena rodne ravnopravnosti koja je ključ razvojnih rodnih politika bez kojih ne možemo da govorimo o demokratiji”, kaže mr Đenđi Seleši, koordinatorka Ženske odborničke mreže Skupštine grada Subotica.\nTamara Savović, koordinatorka Ženske odborničke mreže Skupštine grada Sombora, ističe da su donele program rada za tekuću i 2016. godinu kojim planiraju saradnju sa zemljama u regionu. “Uskoro nas očekuju posete koleginicama u Mađarskoj, Hrvatskoj i Bugarskoj. Ulaže se neprekidan rad i energija da bi se shvatilo kako rodna ravnopravnost doprinosi boljem kvalitetu života svih nas”, kaže Savovićeva.\nPredstavnici pokrajinske i republičke Vlade potvrđuju da još uvek postoje stereotipi i neravnopravnost među polovina te da je promena tog odnosa među državnim prioritetima. “Položaj žene danas, bez obzira na poboljšanje koje je zabeleženo u poslednjih nekoliko godina, je izuzetno težak”, konstatuje Miroslav Vasin, pokrajinski sekretar za privredu, zapošljavanje i ravnopravnost polova.\nU prilog tome, on dodaje da je ta neravnopravnost prisutna u svim oblastima, kako u pogledu zarada, tako i u pogledu imovine koja je, u 90 odsto slučajeva u Vojvodini, uknjižena na ime muškaraca.\nMilana Lazić iz tima za socijalno uključivanje i smanjenje siromaštva Vlade Republike Srbije kaže da statistika svedoči da su žene za 30 odsto manje plaćene u odnosu na muškarce koji obavljaju isti posao.“Takođe imamo podatke koji su frapantni u smislu da je svaka druga ili treća žena iskusila fizičko ili psihično nasilje, što je ogroman problem. Zato smatramo da se potpisivanjem “Ženske platforme za razvoj Srbije” rodna ravnopravnost stavlja među prioritete države”, smatra ona.\nCilj “Ženske platforme za razvoj Srbije” je jačanje uloge žena u društvu kroz poboljšanje njihovih pozicija u organima odlučivanja, što se smatra ključnim za postizanje ravnopravnosti među polovima koje je podjednako u interesu muškaraca koliko i žena.


Vlada Srbije zamrzla vojne vežbe sa svim partnerima u narednih šest meseci\nVlada Republike Srbije na sednici u sredu, 9. septembra, donela odluku da u narednih šest meseci prekine sve vojne vežbe i sve vojne aktivnosti sa svim partnerima.\nMinistar odbrane Aleksandar Vulin je posle sednice Vlade izjavio da se Srbija nalazi pod strašnim i nezasluženim pritiskom Evropske unije.\n„Od nas se traži da po cenu napuštanja naše evropske budućnosti i po cenu još većih pritisaka na našu politiku, ali i naš narod na Kosovu i Metohiji i Republici Srpskoj napustimo planirane vojne vežbe sa Belorusijom“, rekao je Vulin, prenosi Ministarstvo odbrane.\nPrethodnog dana je Ministarstvo odbrane Belorusije objavilo informaciju na društvenoj mreži Telegram da će se vojna vežba „Slovensko bratstvo 2020“ u kojoj učestvuju oružane snage Rusije, Belorusije i Srbije održati u septembru u Belorusiji.\nU toj informaciji je bilo navedeno da će se vežba kojom komandovati Oružane snage Belorusije održati na poligonu u gradu Brestu a da se dolazak učesnika očekuje između 10. i 15. septembra.\n„U narednom periodu nećemo učestvovati u bilo kakvim vežbama ili vojnim aktivnostima ni sa NATO-om ni sa ODKB-om, ni sa Rusijom ni sa SAD, ni sa Kinom, ni sa Evropskom unijom, ni sa istokom ni sa zapadom. Naše učešće u mirovnim operacijama će biti posebno razmotreno i prema potrebi suspendovano“, naveo je Vulin.\nOn je naveo da je Srbija vojno neutralna zemlja.\n„Da bi sačuvali poziciju vojne neutralnosti, izbegli ili bar umanjili posledice pojačanih napada na našu zemlju, našu politiku i našu ekonomiju, Vlada Republike Srbije donela je odluku da se u narednih šest meseci prekine sa svim vojnima vežbama i svim aktivnostima sa svim partnerima, bez razlike“, poručio je Vulin.\nPre odluke Vlade Srbije Ministarstvo odbrane se nije oglašavalo i nije odgovaralo na upite RSE u vezi sa najavljenim učešćem na vojnoj vežbi u Belorusiji.\nRSE se ovim povodom obratio i Ministarstvu spoljnih poslova Srbije.\nOdgovor na pitanja da li je ministarstvo bilo konsultovano u vezi sa odlaskom pripadnika Vojske Srbije u Belorusiju, koju potresa politička kriza nakon predsedničkih izbora u avgustu, međutim, nismo dobili.\nBez komentara na upit RSE bio je i portparol predstavnika EU za spoljnu politiku i bezbednost Peter Stano. A povodom najavljene vojne vežbe nije se oglašavao ni NATO.\nU protekloj godini, prema podacima specijalizovanog portala Balkanska bezbednosna mreža (balkansec.net), Srbija je održala 17 vojnih vežbi sa drugim zemljama - od toga je 13 vežbi bilo sa NATO i partnerima, a sa Rusijom četiri vojne vežbe.\nVežba koja je privukla najveću pažnju, bila je upravo "Slovensko bratstvo" održano u Beogradu,a tokm koje je raketni sistem S-400 prvi put prikazan van Rusije. Pripadnici Vojske Srbije su učestvovali i u vežbama "Slovenski štit", "Bratstvo avijatičara Rusije i Srbije", kao i vežbu sa snagama Zapadnog vojnog okruga Rusije.\nU Istom periodu sa NATO i partnerima je održano tri puta više zajedničkih vežbi, od čega je nekoliko bilo i sa SAD.\n„Najčešće i najduže Vojska Srbije poslednjih godina sarađuje sa susednim zemljama koje su istovremeno članice NATO i EU: Mađarskom, Rumunijom i Bugarskom kao i sa oružanim snagama SAD", ističe portal Balkanska bezbednosna mreža.


Novosti - Posta e Kosovës sh.a.\nFilatelija Pošte Kosova je pustila u poštanski opticaj novu emisiju poštanskih markica pod nazivom: „Pecine Kosova“. Prosperitetnim planinskim reljefom, pod kojima sa skrivaju mnogi prirodni biseri, Kosovo je bez sumnje jedno od najatraktivnijih zemalja u regionu za istraživanje i posecivanje od strane brojnih turista. Filatelija Pošte Kosova kroz poštanske marke ovaj put predstavlja prikaze jednog od bisera Kosova, pecinu Velike Klisure u Peci. više\nPovodom Dana Evrope, 9. maja, Filatelija Pošte Kosova pustice u svoj redovni opticaj emisiju poštanskih marki pod nazivom, „Evropa 2011 – šume“.više\n„Poštanska marka, kao jedan od ambasadora Republike Kosova, putem svog putovanja sa poštanskim isporukama širom sveta, najbolje prenosi poruku o tome ko smo i kuda želimo da idemo. Poštanska marka „Stop nasilju nad ženama“ je konkretan primer o tome koji je put izabralo kosovsko društvo“, rekao je v.d. Direktora Pošte Kosova, G. Blerim Krasniqi, u svom izlaganju. više\nPTK modernizes postal servicesTrenutno rukovodstvo PTK-a preduzelo je konkretne korake u modernizaciji Pošte Kosova i povecanju efikasnosti u isporuci poštanskih pošiljki unutar teritorije Kosova. Trenutne i buduce investicije, pokazuju jasnu posvecenost i viziju rukovodstva, koje je postavilo kao prioritet dalji razvoj svoje poslovne jedinice, Pošte Kosova. Izvršni direktor PTK-a, Dr. Shyqyri Haxha izjavio je da je do sada uloženo 300 hiljada eura za nabavku 16 vozila/kombija raznih kapaciteta koji ce dodatno ubrzati isporuku pošiljki u celoj zemlji. više\nFilatelija Pošte Kosova, pustila je u opticaj novu emisiju sa tri poštanske marke, pod nazivom „Kosovska Kinematografija“. Ova emisija sadrži svega tri poštanske marke sa figurama poznatih zvezda kosovske kinematografije, kao što su bili glumci: Faruk Begolli, Abdurrahman Shala i Melihate Qena. Isto tako, Pošta Kosova je izdala i Koverat Prvog dana pod istim imenom, filatelijski blok i letak. Sve ove proizvode Pošte Kosova, korisnici PTK-a i filatelijski kolekcionari, od danas mogu naci na svim prodajnim mestima PTK-a širom zemlje.više\nPošta Kosova – PTK D.D. potpisala je u ponedeljak (16 novembra), sporazum o saradnji sa Poštom Makedonije, putem kojeg se omogucava razmena EMS dostava i brze pošte izmedu dveju zemalja. više\n1-6 Od 34


Staša Gejo, džudisti Kinezisa i Andrija Petković najuspešniji u 2017. godini - Sportske vesti\n28 Dec, 2017 by Kristina Krstić\nU restoranu „EI Bolji život“ održan je 39.Sportski bal. Najboljim i najuspešnijim sportistima dodeljene su nagrade.\nStaša Gejo ponela je titulu za najboljeg sportistu Niša. Staša je prvak Evrope u disciplini bolder i treća je u Evropi u kombinaciji sve tri dicipline (bolder, težinsko i brzinsko penjanje). Pobednik je i sportskih igara u Poljskoj , a plasirala se i u sva tri finala Svetskih kupova. Sezonu je završila na 6. mestu svetske rang liste.\nAndrija Petković iz Plivačkog kluba Sveti Nikola najbolji je mladi sportista. Petković je osvajač 15 medalja (7 zlatnih, 6 srebrnih i 2 bronzane) na državnim prvenstvima. Pored medalja mladi plivač je osvajao i drugo mesto sa reprezentacijom na prvenstvu centralne Evrope u Rumuniji, a čak 11 puta je proglašavan za najboljeg učesnika na takmičenjima u zemlji iinostranstvu.\nNajbolji sportski kolektiv je UDžSK Kinezis. Džudisti su osvojili peto mesto na Evropskom šampionatu za klubove i srebro u Super džudo ligi Srbije. Na prvenstvu Srbije za seniore takmičari Kinezisa osvojili su 7 medalja.\nPored zvaničnih nagrada, sekcija sportskih novinara dodelila je i specijalna priznanja. Posthumno je nagrađen Zoran Stoiljković za sav doprinos srpskom streljaštvu. Specijalna priznanja otišla su u ruke potpresednika Košarkaškog savez Srbije Dušana Projovića i Jovana Jovanovića za doprinos školskom sportu Niša.\nSportski novinar Edo Crnalić ove godine je otišao u penziju, a od kolega je dobio prizanje.\nNajtrofejnijem niškom sportisti Ivanu Miljkoviću uručena su, ranije osvojena, priznanja za sportsku ličnost grada. Miljković je dva puta izabran za sportsku ličnost, ali zbog obaveza nikada nije prisustvovao Sportskom balu.\nOvogodišnji Sportski bal prisustvom su uveličali predsednik Olimpijskog komiteta Srbije Božidar Maljković, predsednik Olimpijskog komiteta Makedonije Vasil Tupurkovski. Delegacija Udruženja sportskih novinara Makedonije na čelu sa Boškom Trpeskim i nekadašnjim golmanom Partizana Blagojem Istatovim. Potpredsednik Odbojkaškog savez Srbije i najtrofejniji niški sportista svih vremena Ivan Miljković, nekadašnji odbojkaš Željko Tanasković. Vaterpolo reprezentativac Srbije Sava Ranđelović, prošlogodišnji dobitnik priznanja za Sportsku ličnost godine.\nsekcija sportskih novinara nišasportski bal


Na otvaranju Filmskih susreta u Nišu 50 glumaca - juGmedia\nNa otvaranju 52. Festivala glumačkih ostvarenja domaćeg igranog filma publici u niškoj Tvrđavi pokloniće se 50 glumaca, najavili su danas organizatori festivala.\nDirektor festivala Srđan Savić rekao je na konferenciji za novinare da će ovogodišnji Filmski susreti, koji će biti održani od 24. do 30. avgusta, biti jedni od do sada najposećenijih kada su u pitanju glumci.\n„Dobili smo najavu da će čitave filmske ekipe doći u Niš. Doći će skoro čitava ekipa filma ‘Stado’, takodje i skoro cela ekipa filma ‘Santa Marija Della Salute’ i serije ‘Senke nad Balkanom’„, istakao je Savić.\nOn je kazao da će festival posetiti i desetak glumaca iz republika bivše SFRJ.\n„Dodelu nagrade koja nosi ime Milorada Mandića Mande pokrenuo je ‘Kontrast studio’ Radoša Bajića„, rekao je Živković.\n„Gran pri Nais“ donosi 380.000 dinara, nagrade Carica Teodora i Car Konstantin po 280.000 dinara, povelja za najbolju glumicu i najboljeg glumca po 180.000 dinara, a nagrada za najbolju epizodnu ulogu 120.000 dinara„, rekao je Parlić.\nOrganizatori Filmskih susreta najavili su da će u slučaju lošeg vremena filmske projekcije sa Letnje pozornice u Tvrdjavi biti premeštene u bioskop „Sinepleks“.\nVeče sa Selmom kao poklon ljubiteljima poezije\nPIROT - Božićna škola sportova, deveta po redu u organizaciji Sportskog centra Pirot svečano je otvorena danas u Sportskoj dvorani ''Kej'' (više…)


Višković pozvao privrednike u Njemačkoj da razmisle o ulaganju u RS – Biznis.ba\nNaslovnaBiHVišković pozvao privrednike u Njemačkoj da razmisle o ulaganju u RS\nVišković pozvao privrednike u Njemačkoj da razmisle o ulaganju u RS\nobjavljeno 30. jun 2019. u 22:33\nPredsjednik Vlade Republike Srpske Radovan Višković pozvao je privrednike koji posluju u Njemačkoj da razmotre mogućnost ulaganja i poslovanja u Srpskoj, te da iskoriste sve olakšice i uslove koje ona nudi investitorima.\nVišković je na sastanku sa privrednicima iz dijaspore iz njemačke pokrajine Baden Virtemberg, koji je održan Štutgartu, istakao da će Vlada pružiti maksimalnu podršku svakom investitoru koji donese odluku da ulaže svoj kapital u Republiku Srpsku.\nOsim privrednika iz dijaspore, sastanku je prisustvovao i njemački privrednik Martin Šmuker, koji je i jedan od predstavnika njemačke privrede za Rusku Federaciju, kao i Olivera Minova Petmezas predstavnik njemačke kompanije “Boš”.\nVišković i Šmuker su dogovorili da se u septembru ove godine održi privredni sajam za privrednike iz Republike Srpske kako bi se predstavili na njemačkom tržištu.\nPremijer Srpske je ponovio da Vlada ostaje opredijeljena da podrži sve privredne aktivnosti i kreira ambijent koji će omogućiti razvoj privrede i novih investicija.\nVišković je upoznao privrednike iz dijaspore sa setom zakona koje je kreirala Vlada Republike Srpske, čiji je cilj rasterećenje privrede i povećanje plata u realnom sektoru, saopšteno je iz Biroa Vlade za odnose s javnošću.\nOn je naglasio da je prioritet Vlade i njenih institucija jačanje realnog sektora, otvaranje novih radnih mjesta, privlačenje investicija, te kreiranja povoljnijeg poslovnog ambijenta za domaće i strane investitore.\nTokom sastanka, koji je održan u Predstavništvu Republike Srpske u Štutgartu, razmijenjena su mišljenja o privrednim potencijalima kojima raspolaže Republika Srpska, sa posebnim osvrtom na jačanje ekonomskih odnosa i poslovnih prilika.\nVišković je poručio da je Republika Srpska stabilna i čvrsta i da želi da zajedno sa ljudima iz Srpske koji žive u inostranstvu gradi partnerstvo i radi na unapređenju odnosa, na obostrano zadovoljstvo.\nŠmuker je izrazio zahvalnost na prilici da se sastane sa Viškovićem i najavio da će uskoro posjetiti Republiku Srpsku da bi razgovarali o potencijalnim investicijama i zajedničkim projektima.\nPredstavnici privrednika su zahvalili predsjedniku Vlade Republike Srpske za posjetu i istakli važnost ovakvih susreta koji doprinose jačanju odnosa između matice i dijaspore, posebno u oblasti privrede čiji je razvoj ključan za napredak društva.


JOŠ JEDNA NESREĆA: U BLIZINI ŠKOLE AUTOMOBIL SLETIO S PUTA | Hayat.ba\nU sarajevskom naselju Čengić Vila u poslijepodnevnim satima došlo je do saobraćajne nesreće kada je automobil sletio s puta.\nKako nam je potvrđeno iz Operativnog centra MUP-a KS nesreća se dogodila kod osnovne škole.\nPričinjena je materijalna šteta na vozilu, a srećom nije bilo povrijeđenih – kazali su nam iz sarajevske policije.\nInače, ovo je druga nesreća danas u kojoj je automobil sletio s puta.\nPrva se desila danas na Kobiljoj Glavi, a i tada nije bilo povrijeđenih.


Banjac nakon upada SIPA-e: Srpska nema straha i nikada neće odustati\nPripadnici Agencije za istrage i zaštitu BiH (SIPA) juče su boravili u prostorijama Narodne partije Srpske (NPS) u okviru istrage u predmetu "rušenje ustavnog poretka BiH".\nPredsjednik te stranke Darko Banjac za ATV je kazao da su insepktore zanimali stranački dokumenti.\nOn je naveo da su tražili u uvid da li postoji odluka bilo kog stranačkog organa da se podrže zaključci Narodne skupštine Srpske.\n"SIPA je došla po nalogu Tužilaštva BiH da izvrše izuzimanje dokumentacije Narodne partije Srpske. Dokumentacija se odnosi na Statut stranke. Odluku o imenovanju izboru predsjednika stranke, o izboru Glavnog odbora, te su tražili sve vrste akata i odluka koje je donio određeni organ, a koji se odnose na zasjedanje posebne sjednice NSRS koja je usvojila zaključke oko vraćanja nadležnosti Republike Srpske", rekao je Banjac te dodao:\n"Što se tiče inspektora SIPA-e, moram reći da su bili korektni. Postupaju u skladu sa Zakonom i po naredbi Tužilaštva", kazao je on.\nBanjac je poručio da mu nije jasno zbog čega su odluke Narodne skupštine Republike Srpske krivično djelo.\n"A što se tiče naloga Tužilaštva, nije mi jasno na osnovu čega su oni okarakterisali odluke NSRS kao krivično djelo rušenje ustavnog uređenja. Glavna osobina tog djela jeste da se nasilnim putem ruši Ustavni poredak te zemlje. Što nije tačno", istakao je predsjednik NPS-a.\nKako kaže, Srpska nema straha i nikada neće odustati.\n"Jasno je nama, da neko tamo iz međunarodne zajednice, pokušava ili sluša nekoga iz SDA da izvrše pritisak na narodne poslanike, predstavnike političkih partija. Moj stav je jasan, neka svako radi svoj posao. Mi od ovoga niti možemo niti smijemo odustati. Naš osnovni zadatak je zaštita Republike Srpske. Bavimo se ovim poslom, stojimo pred svojim narodom. Nema odustajanja, Republika Srpska nema straha niti ga neće imati", zaključio je Darko Banjac.


Volvo S80 T6 vs Chrysler 300M 2.7i V6 - AutoManijak\nPOČETNA strana :: poređenje :: Volvo S80 T6 vs Chrysler 300M 2.7i V6\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju luksuzni automobil i koriste oblik karoserije limuzina sa 4 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Volvo, 6-cilindrični agregat sa 24 ventila i 272ks , dok je drugi 6-cilindrični agregat sa 24 ventila i 203ks koji potpisuje Chrysler.\nČinjenica da je Volvo dostavljen na Euro NCAP (European New Car Assessment Programme) testiranje, za razliku od konkurenta, možemo smatrati prednošću, jer su 4 osvojene zvezdice za bezbednost bolje nego neizvesnost. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju luksuzni automobil, što u principu znači odličnu poziciju što se bezbednosti tiče, međutim to neće rešiti našu dilemu ovde. Povrh toga, ukoliko govorimo o masi vozila - podatku koji ne možemo isključiti iz priče, švedski automobil nudi marginalnu razliku od 4% više metala.


Vučić: Srbija treba da nastavi put ka EU\nZamenik predsednika Srpske napredne stranke Aleksandar Vučić izjavio je danas da Srbija posle poslednjih događaja na Kosovu i uloge EU u tome ipak treba da nastavi svoj put ka Uniji.\n’Akcije Albanaca iz Prištine, KFOR-a i EULEKS-a bile su protivpravne, a u svemu tome im je pomogao režim svojom neodgovornošću. Mi ćemo se i dalje boriti za očuvanje teritorijalnog integriteta, uz konstataciju da je Srbiji potreban politički i ekonomski napredak i približavanje EU zbog toga’, rekao je Vučić na konferenciji za novinare, prenosi Tanjug. On je ponovio zahtev naprednjaka za održavanjem hitne sednice Skupštine Srbije na kojoj bi se raspravljalo o nepoverenju vladi koja je ’Srbiju dovela na ivicu propasti po svakom pitanju’. Vučić je naveo da Vlada Srbije nema nijedan rezultat kojim bi mogla da se pohvali, a naročito u očuvanju teritorijalnog integritea, ekonomskoj i socijalnoj sferi. SNS će, kako je Vučić najavio, iz dana u dan insistirati na raspravi o poverenju vladi, ali i sa pritiscima za ’spas građana od najgore vlade u istoriji’. ’Pritisci za spas građana od najgore vlade u istoriji biće sve veći. Oni će biti na različite načine, od razgovora sa građanima, sindikatima, sa svima koji žele promene u Srbiji. Naš prirtisak će biti u svakoj sferi života’, naglasio je on. Vučić je kritikovao predsednika Srbije Borisa Tadića što je u vreme kada je narod na Kosovu u teškoj situaciji pratio jučerašnji teniski meč Srbije i Argentine. Zamenik predsednika SNS je najavio da će ta stranka u zvaničnu izbornu kampanju krenuti krajem oktobra, odnosno posle obeležavanja trogodišnjice postojanja stranke, kada će predstaviti svoj izborni plan. On je najavio da će u kampanji naprednjaka dominirati teme ekonomije, zivotnog standarda i Kosova i Metohije.


Komšić čestitao Dan nezavisnosti BiH - Inat World\nKomšić čestitao Dan nezavisnosti BiH\nPredsjedavajući Predsjedništva Bosne i Hercegovine Željko Komšić uputio je čestitku svim građanima i narodima u Bosni i Hercegovini i dijaspori u povodu obilježavanja 1. marta – Dana nezavisnosti BiH.\n– Prije dvadeset osam godina većina građana i naroda se izjasnila za suverenu i nezavisnu državu Bosnu i Hercegovinu. Iako je mnogo izazova pred nama, siguran sam da ćemo zajedno stići do našeg cilja, a to je dostojanstveniji i prosperitetniji život za sve građane i narode Bosne i Hercegovine.\nUvijek ćemo se zalagati za Bosnu i Hercegovinu koja će biti država jednakopravnih građana i naroda, za državu u kojoj je bilo, u kojoj ima i u kojoj će uvijek biti mjesta za sve. Svim Bosancima i Hercegovcima čestitam Dan nezavisnosti Bosne i Hercegovine – navodi se u čestitki predsjedavajućeg Komšića, saopćeno je iz Službe za odnose s javnošću Predsjedništva BiH.\nTotal Users : 55770\nTotal views : 247235


Mladi Lukićevčani napravili teretanu na otvorenom\nObjavljeno 13.10.2014. u 14h\nU nameri da mlađim generacijama u selu odvuku pažnju od sve veće preokupacije kompjuterima i internetom, članovi “Udruženja mladih” iz Lukićeva od potpuno neuređenog prostora napravili su otvorenu teretanu u kojoj će moći da vežba veliki broj meštana.\nCilj projekta je obezbeđivanje mesta dostupnog svim generacijama, ali i istovremeno promovisanje pravilan i zdrav način života. Teretana se nalazi u okviru seoskog sportskog centra i nadovezuje se na postojeće terenima.\nPlaniranje i realizaciju ovog projekta, pored Mesne zajednice “Lukićevo” potpomogli su članovi udruženja, ali i lokalni preduzetnici koji su donirali materijal i finansijska sredstva kako bi park u najkraćem roku postao centralno mesto za okupljanje Lukićana.\n– Iako su nam finansijske mogućnosti bile veoma skromne, potrudili smo se da izvučemo maksimum iz onoga što imamo i da za početak postavimo nekoliko osnovnih sprava za vežbanje. Članovi udruženja su aktivno učestvovali u pripremanju terena za street workout park, planiranju, izradi, ali i postavljanju elemenata. Glavni deo posla je završen, preostalo nam je dodatno uređenje okoline, a za narednu godinu je planirano proširenje novoizgrađenog parka sa dodatnim spravama, kao i realizacija projekata izgradnje kružne staze za trčanje – ističe jedan od predstavnika udruženja Vuk Vukotić i dodaje da ih u narednom periodu očekuje izgradnja staze za šetnju i postavljanje klupa.\nU udruženju ističu da su im pored uloženih 44 hiljada dinara, potrebna dodatna sredstva kako bi ceo projekat bio što pre gotov, a meštani dobili prijatan prostor za odmor i rekreaciju.\nTagovi:lukicevo, mladi, teretana, vežbanje\nUspeh učenice Anđele Lazić na Međunarodnoj juniorskoj ekološkoj olimpijadi\nPrekid vodosnabdevanja u Lukićevu zbog radova na izvorištu


„KNJAŽEVAČKE“ NA „ŠIPURIJADI“ – MEDIJA CENTAR BOR );\n„KNJAŽEVAČKE“ NA „ŠIPURIJADI“\n„Nove Knjaževačke novine“ našle su se u subotu i na Četvrtoj „Šipurijadi“ u Novom Koritu na Staroj planini. Naši urednici razdelili su po 40 primeraka pretposlednjeg i poslednjeg broja, ali je interesovanje bilo neuporedivo veće. Svako je tražio poslednji broj, jer bilo je i onih koji su stari, 14. broj „Novih knjaževačkih“ već pročitali. Među čitaocima najviše je bilo penzionera, mada nisu izostali ni najmlađi, budući čitaoci o kojima ćemo se u dogledno vreme posebno pobrinuti. „Knjaževačke“ za đake trebalo bi da bude naš sledeći projekat.


„Drainčevi susreti pesnika“ počinju u ponedeljak - Grad Prokuplje\nOva godina je izuzetno važna za grad Prokuplje i srpsku kulturu uopšte, jer se u njoj obeležava 120 godina od rođenja najvećeg topličkog velikana srpskog pesništva Rada Drainca i 50 godina književne manifestacije, koja je po njemu dobila ime „Drainčevi susreti pesnika“. Tim povodom je Narodna biblioteka „Rade Drainac“ pripremila veoma bogat i sadržajan program, koji će početi u ponedeljak 26. avgusta u Nišu i završiti se 30. ovog meseca u Prokuplju.\n-Pozivam naše sugrađene da budu deo ove velike i važne manifestacije i prisustvuju brojnim interesantnim sadržajima, koje smo pripremili za sve poštovaoce Drainčevog dela. Ove jubilarne godine, otvorićemo i Spomen sobu Draincu i na Svečanoj akademiji uručiti plakete i zahvalnice pojedincima, koji su podržavali i pomagali našu manifestaciju, kakvu ima mali broj gradova u Srbiji, rekao je na konferenciji za novinare direktor prokupačke Biblioteke Dragan Ognjanović, najavljujući početak „Drainčevih susreta pesnika“ u ponedeljak.\nProgram ove manifestacije, koji će se dešavati sledeće nedelje od ponedeljka 26. do petka 30. avgusta, možete pogledati u nastavku teksta.


prebijanje - Sputnjik Srbija\n09:19 13 Maj 2021\nOsumnjičeni za brutalno prebijanje mladića u Novom Sadu izneo odbranu\nIvan Kontić (30) danas je pred Višim javnim tužilaštvom negirao da je ikada pomislio, a kamo li pokušao da ubije bilo koga, posebno ne Miljana Mandića 24. avgusta u Novom Sadu, s kojim je bio u dobrim odnosima.\nUprava policije Crne Gore objavila je video snimak akcije hapšenja u Podgorica osumnjičenog za ubistvo u pokušaju u Novom Sadu.\nKrvave košulje u Srbiji: Neko će morati da podvikne – „Dosta!“\nU danu kad su Rosu snage upale na sever Kosova i hapsile Srbe brutalnom akcijom u gluvo doba noći, u Kruševcu je grupa maskiranih nasilnika štanglama razbila glavu jednom od opozicionih lidera Borku Stefanoviću.\nIzrael osudio prebijanje izraelskih turista tokom protesta u Rumuniji\nAmbasada Izraela u Bukureštu osudila je navodno prebijanje četvorice izraelskih turista tokom antivladinih protesta u Rumuniji.\nSamo nekoliko sata uoči utakmice između fudbalera Dinama i Partizana, u Kijevu su ispred hotela pretučeni članovi ekspedicije crno-belih, snimatelj i montažer klupske televizije N. P. i F. B, saopšteno je iz Partizana.\nSpecijalaci u pritvoru zbog prebijanja na protestu DF-a\nPripadnici crnogorske Specijalne antiterorističke jedinice (SAJ) Boro Grgurović i Goran Zejak uhapšeni su zbog sumnje da su tokom protesta Demokratskog fronta 24. oktobra pretukli predsednika profesionalne bokserske organizacije Milorada Mija Martinovića.\nCrnogorska policija brutalno prebila predsednika bokserske organizacije (video, foto)\nCrnogorski portal „Vijesti“ objavio je snimak prebijanja Mija Martinovića, predsednika profesionalne crnogorske bokserske organizacije.\nUrednik portala IN4S Gojko Raičević brutalno je pretučen i završio je u Urgentnom centru, nakon što je uhapšen tokom akcije razbijanja protesta ispred Skupštine Crne Gore.


Posle klasičnog ligaškog nadmetanja, broj pretendenata na sam vrh se "smanjuje" i osam najuspešnijih ide u mini-ligu, "Ligilju". Ona je zapravo plej-of, po kup-sistemu. I, da taj deo priče privedemo kraju, na kraju ostaju dva tima koja se, kod kuće i na strani, bore za trofej, a upravo je Ronaldinjov Keretaro došao do finala.\nMeđutim, iako je rival, Santos Laguna, pobedom od čak 5:0 u prvom meču nagovestio kome će pripasti pehar, u revanšu je čudo bilo na pomolu.\nOtpisani Keretaro je dao prvi, pa drugi, a onda i treći gol, Ronaldinjo je u igru ušao tek u 60. minutu, da bi se šest minuta kasnije desio neobičan detalj.\nGolman gostujućeg Santosa je hteo da ispuca loptu, a slavni Ronaldinjo je vrebao tik ispred njega. I, čim je čuvar mreže iz ruke ispustio loptu, kako bi je nogom uputio daleko, Ronaldinjo je hitrim potezom kopačke došao u posed lopte pre nego što je ona ispucana - i, koji tren kasnije, postigao pogodak.\nMeđutim, sudije su taj gol poništile, a čuvenom fudbaleru dale žuti karton, pa je na semaforu umesto 4:0, i samo jednog pogotka do neverovatnog poravnanja, ostalo 3:0, što se nije menjalo do kraja meča te je Santos proslavio titulu.


Saopćenje Stranke za Bosnu i Hercegovinu\nSBIH: PODRŽAVAMO IZBORNI ZAKON BIH DA SE ŽIVOT GRAĐANA MOSTARA VRATI U NORMALU\nObjavljeno: 10. Jul 2020. 03:07:10\nPredsjedništvo Stranke za Bosnu i Hercegovinu pozdravlja usvajanje izmjena Izbornog zakona BiH koji se odnose na grad Mostar. Izmjene Izbornog zakona BiH nisu onakve za kakve se Stranka za Bosnu i Hercegovinu zalagala. Međutim, građani Mostara su predugo građani drugog reda, bez mogućnosti izbora svojih predstavnika, bez Gradskog vijeća, bez razvoja, sa vršiocima dužnosti duže od dvanaest godina, što je nezabilježeno u političkoj praksi. U tom kontekstu, podržavamo Izborni zakon BiH i ako nije idealan, ali će ipak rezultirati održavanjem izbora, i ciljem da Mostar ne bude „grad slučaj“ i da se život građana Mostara vrati u normalu.\nPredsjedništvo Stranke za Bosnu i Hercegovinu smatra da je manjkavost određenih rješenja u izmjenama Izbornog zakona BiH moguće donekle kompenzirati zajedničkom listom svih probosanskih stranaka u Mostaru.\nU tom smislu pozivamo sve probosanke stranke da ostave po strani sve međusobne nesporazume i da se hitno pristupi dogovoru oko formiranja zajedničke liste za Gradsko vijeće grada Mostara.\nTakođe, Predsjedništvo Stranke za Bosnu i Hercegovinu izražava nezadovoljstvo što se nije iskoristila prilika da se izmjenama Izbornog zakona BiH uvede elektronsko glasanje, što bi sam izborni proces dodatno demokratiziralo.